Akhirnya! Mufti Hantar Surat Terbuka Untuk Faiz Roslan

Ketika ini isu mengenai pengamal media sosial, Faiz Roslan hangat diperkatakan. Malah begitu ramai yang mengecamnya kerana pelbagai kontroversi telah timbul kerana perbuatan dan sikapnya sejak beberapa minggu yang lalu termasuklah mengenai pengakuannya pada umum yang dia dan rakan-rakannya tidak berpuasa dan menganggap ianya sebagai satu perbuatan yang sia-sia.

Setelah banyak pihak merayu dan memohon mana-mana agensi termasuk Jabatan Agama Islam mengambil tindakan kepada Faiz, akhirnya sebentar tadi Mufti Wilayah Persekutuan, Datuk Dr. Zulkifli Mohamad al-Bakri telah menulis sepucuk surat secara terbuat buat pengamal media sosial itu.

Malah pada penghujung surat terbuka itu, Mufti berkenaan turut menjemput Faiz dan rakan-rakannya untuk hadir ke Pejabat Mufti Wilayah Persekutuan bagi membincangkan perkara-perkara yang berbangkit.

Dalam perkembangan lain, sebelum ini kami pernah menyatakan terdapat beberapa selebriti yang turut mengecam perbuatan Faiz. Antaranya adalah Azza Elite, Hafiz Hamidun, Sharnaaz Ahmad, Syatilla Melvin dan Zulin Aziz.

Rata-ratanya menganggap perbuatan itu tidak seharusnya dibanggakan. Ini bukanlah kali pertama mahupun kedua Faiz diberi peluang. Diharap kali ini dia benar-benar insaf dan melakukan sesuatu yang lebih bermakna.


Kehilangan Terjawab! Anita Sarawak Dilaporkan Menderita Sakit Kanser

Begitu ramai yang tertanya kemanakah penyanyi Ithnaini M.Taib atau lebih dikenali sebagai Anita Sarawak menghilangkan diri. Selepas bercerai dengam suaminya pelbagai spekulasi terus melanda. Ada yang mengatakan di kini menyanyi di sebuah kelab di Las Vegas, ada yang mendakwa dia merajuk dengan keluarganya dan pelbagai andaian lain telah tersebar.

Terbaru, setelah hampir 7 tahun menghilangkan diri tanpa sebarang khabar berita, Anita atau lebih mesra disapa sebagai Kak Nita kini dikatakan sedang menerima rawatan bagi penyakit kanser yang dihidapinya di sebuah hospital swasta di Kuala Lumpur. Ternyata khabar berita ini mengejutkan industri apatah lagi kehilangannya sebenarnya kerana penyakit kanser yang dihidapi.

Dalam perkembangan lain, khabarnya terdapat artis veteran yang juga sahabat rapatnya sudah menziarahi penyanyi lagu Seksis ini namun atas permintaan Kak Nita, dia memohon untuk tidak menghebohkannya.

Malah lebih mengejutkan, wajah penyanyi ini juga sudah jauh berbeza sehingga peminat sukar untuk mengenalinya. Sehingga kini, khabar berita ini masih belum disahkan oleh pihak keluarganya. Yang pasti ramai yang mengharapkan ‘merajuk’ Kak Nita sudah terubat dan kembali ke persada seni.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] 3 Selebriti Ini Kutuk Sikap Biadab Pegawai Imigresen

Selain isu hangat mengenai penutupan Restoran Raj’s Banana Leaf semalam, ada lagi sebuah video yang menjadi tular di media sosial tentang rakaman yang dibuat oleh seorang individu mengenai tindakan pegawai imigresen terhadap pekerja asing yang dianggap keterlaluan dan biadab.

Dengan memukul kepala lelaki berkenaan, tindakan biadab Pegawai Jabatan Imigresen ini berjaya dirakamkan  menerusi video pendek berdurasi sembilan saat.

Video berkenaan menunjukkan bahawa pihak imigresen berakhlak rendah dan tidak bermoral kerana bertindak memukul kepala warga asing tersebut sesuka hatinya.

Bukan dikalangan netizen sahaja yang bengang dengan hal ini, golongan selebriti. Beberapa orang selebriti turut meluahkan rasa kecewa dengan sikap pegawai tersebut, lagi-lagi ia terjadi ketika bulan Ramadan di mana umat Islam sepatutnya lebih bersabar dalam menjalani ibadah puasa.

Ikuti luahan 3 selebriti ini yang dirangkumkan oleh murai.my dari entri terbaru Instagram mereka.

Pelakon dan pendakwah Abby Abadi menyifatkan tindakan pegawai itu seperti tiada adab dan sekaligus telah mendatangkan imej yang buruk kepada jabatan kerajaan.

Menurut penyanyi Mimi Fly, dia sendiri tidak faham mengapa orang selalu meletakkan kekecewaan dan kemurungan mereka kepada orang lain. Sepatutnya kita tidak boleh terus menghukum orang lain jika kita berada dalam kekusutan atau tekanan.

Pelakon Nor Khiriah turut meluahkan rasa tidak berpuas hati dengan sikap biadab yang ditunjukkan oleh pegawai tersebut sehingga memukul mangsa.

Menurut laporan dari Utusan Online, pegawai itu telah dipindahkan daripada bertugas di bahagian kaunter.

Menurut Dato’ Seri Mustafar Ali yang merupakan Ketua Pengarah Imigresen berkata, pihak JIM tidak akan  teragak-agak untuk mengambil tindakan tatatertib berdasarkan Peraturan-peraturan Pegawai Awam (Kelakuan & Tatatertib) Pindaan 2002.


Faiz Roslan Putuskan Untuk ‘Berundur’ Dari Media Sosial

Bulan ini sahaja kecoh mengenai pengamal media sosial, Faiz Roslan ekoran pelbagai kontroversi yang dicetuskan olehnya. Jika sebelum ini mengenai isu berpakaian seperti wanita, terbaru tular sebuah video mengenai kenyataannya secara terbuka yang mengaku tidak berpuasa dan menganggap ianya sebagai satu perkara yang sia-sia. Video tersebut telah mencetuskan kemarahan rakyat Malaysia sehingga turut mendapat reaksi dari Mufti Wilayah Persekutuan.

Terbaru, hasil tinjauan kami mendapati Faiz telah menyahaktif semua akaun sosial medianya seperti Twitter dan Instagram buat sementara waktu. Sebelum itu, dia sempat memuat naik beberapa status di Twitternya sebelum memutuskan untuk mendiamkan diri sehingga Aidilfitri.

“Saya mengambil keputusan untuk mendiamkan diri daripada media sosial sehingga raya.”

“Ya, ada orang kata saya boleh larikan diri dekat media tapi bukan dekat netizen dan Allah. Saya tahu tu”

Menyedari akan kemarahan yang timbul, Faiz turut memohon maaf dan sudah mendapat pengajarannya. Lantaran itu juga, dia mengambil keputusan untuk berhenti membuat video untuk jangka masa yang agak lama.

“Saya akan berhenti membuat video untuk waktu yang lama. Now I got the lesson,”

“Kita sesama manusia memaafkan satu sama lain. Saya minta maaf. Sudah banyak tweet yang buruk pasal saya, video saya di explore IG, macam-macam lagi, well nama dah kotor, apa boleh buat. Sekarang saya reda dan saya akan mendiamkan diri untuk sementara waktu,”

Diharap benarlah Faiz sudah menyesal akan perbuatannya kerana ini bukanlah kali pertama mahupun kedua dia memohon maaf atas keterlanjuran perbuatannya itu. Mungkin Faiz boleh bermuhasabah diri dan perbaiki cara penyampaiannya akan datang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Jangan Pulaukan Kami’- Safiey Tegur Artis Tempatan

Kontroversi mengenai Faiz Roslan begitu hangat diperkatakan. Ekoran itu,usahawan kosmetik, Safiey Illias turut meluahkan sesuatu di Instagram nya dan memohon Safiey untuk tidak terus menghentam rakannya itu.

Dalam kenyataannya di Instagram, Safiey berkata segala teguran yang diterima tidak akan mengubah pendirian mereka malah akan membuatkan diri mereka lebih ‘jauh’. Malah dia turut mengharapkan masyarakat memberi mengasihani mereka dan berharap tidak akan dipulaukan.

Tambahnya juga mengulas kembali mengenai tindakan artis yang telah menegur Faiz, dia turut menganggap teguran itu seperti agak melampau. Safiey turut mengungkit kembali kisah silam sesetengah artis yang dahulunya seksi dan sebagainya namun kini sudah berhijrah.

Apa komen anda? Kami setuju dengan kenyataan Azza Elite sebelum ini, benar dahulunya mereka pernah seksi dan sebagainya namun tidaklah sesekali mereka merendahkan dan mempersendakan agama.


Isu Video Lucah: Nasihat Fattah Amin Buat Syafiq Kyle

Mengenai isu video lucah yang melibatkan pelakon Syafiq Kyle dan seorang wanita yang dikenali sebagai Mira, hangat diperkatakan apatah lagi lelaki didalam video tersebut kononnya dikatakan persis pelakon itu. Walauabagaimanapun, menerusi Instagram nya, Syafiq tidak menjelaskan secara terperinci mengenai video tersebut.

Melihatkan pada isu tersebut, ianya turut mendapat perhatian pelakon Fattah Amin yang juga rakan seangkatan Syafiq menerusi platform Hero Remaja suatu masa dahulu. Menurut Fattah, ketika mengetahui akan video tersebut dia dan isterinya Fazura begitu terkejut kerana terdapat segelintir individu yang sanggup menyebarkan video tersebut pada bulan yang mulia ini. Tambahnya juga, dia mengharapkan Syafiq kekal tabah dan meneruskan aktiviti seni seperti biasa.

“Bagi saya benda ini, kontroversi yang kita tidak tahu betul atau tidak ini boleh jadi pada sesiapa termasuk saya. Sebagai selebriti, kita kena sentiasa bersedia dalam menghadapi benda ini. Kalau kena pada saya, pertama sekali, saya akan berbincang dengan pihak pengurusan mengenai keputusan terbaik, selepas itu barulah kita akan keluarkan kenyataan yang akan jelas dan benar.

Saya betul-betul simpati dengan Syafiq. Malah isteri saya turut merasakan perasaan yang sama apatah lagi terjadi pada bulan ramadan.Kita pun tak tahu benda ini betul atau tidak. Kalau tak betul, dah jadi fitnah, kita yang menyebarkan lagi pula akan terjerumus dosa. Benda yang paling janganlah kita sesekali buka aib, lebih baik berdiri diam”

Ketika ditanya murai.my mengenai adakah Fattah menganggap Syafiq sebagai saingannya terkini, pelakon kacak itu sama sekali menolak andaian tersebut dan menganggap ianya semua sebagai rezeki masing-masing. Malah dia juga tidak merasakan Syafiq sebagai saingan dan mengharapkan kes tersebut dapat diselesaikan dengan baik.

“Bagi saya itu rezeki masing -masing. Itu rezeki dia dan ini rezeki saya dan masing-masing ada kelebihan tersendiri, Tidak wujud istilah persaingan disitu”


[VIDEO] Ucop Bagi Amaran Pedas Kepada Hafiz Hamidun

Susulan dari luahan rasa kecewa pendakwah dan penyanyi, Hafiz Hamidun terhadap isu berkenaan parodi menyerupai seorang perempuan yang dibuat oleh pengamal media sosial, hari ini pelakon Ucop atau nama sebenarnya, Yusof Hashim tampil membuat kenyataan.

Menerusi akaun Instagram miliknya, Ucop memberi amaran kepada Hafiz supaya tidak memetik nama mana-mana pihak untuk dikaitkan dengan isu parodi lelaki lembut.

“Kepada Hafiz Hamidun, aku takde kena-mengena dengan isu ini sekarang. Kalau kau betul ambil peduli dengan isu sekarang, pastikan kau betul-betul bertanggungjawab menyelesaikan masalah ini, bukan main petik nama orang.”

Ucop menegaskan hasil kerjanya dengan menghasilkan video berbentuk hiburan sebelum ini hanya untuk menghiburkan pengikutnya di Instagram dan rata-rata mereka suka dengan lakonan Ucop.

Terdahulu, Hafiz dalam twitternya mencadangkan program dan video parodi seperti Mak Jemah (Johan Raja Lawak), parodi yang dibuat oleh pengamal media sosial terkenal Faiz Dickie dan Ucop seharusnya diberhentikan serta-merta.

Menurutnya, parodi seumpama itu meskipun hanya sekadar hiburan ianya secara tidak langsung menyumbang kepada ‘galakan’ yang lain untuk membuat perkara yang sama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Mulan Jameela Kini Tekad Untuk Berhijab

‘Kamulah makhluk tuhan yang paling seksi..seksi sekali!’ Begitulah antara bait-bait lirik lagu Makhluk Tuhan Paling Seksi yang didendangkan oleh penyanyi Indonesia, Mulan Jameela.

Sudah lama tidak mendengar khabar Mulan bukan? Berita terbaru mengenai isteri kepada vokalis Dewa 19, Ahmad Dhani  kini dikatakan sudah bertudung penuh selepas pulang dari Palestin pada April lalu.

Menurut Mulan, dia mengakui selesa dengan imej bertudung dan akan kekalkan imej itu meskipun Ramadan akan berlalu kelak.

“Saya mengambil keputusan untuk bertudung sepenuhnya tiga hari sebelum kedatangan Ramadan”

Tambah Mulan, dia juga sudah mengambil keputusan untuk tidak lagi memakai pakaian yang ketat dan seksi. Malah khabarnya dia bakal menjual pakaian itu selepas mendapat nasihat daripada rakan-rakannya.

“Mungkin sebelum ini saya mempunyai banyak baju ketat dan seksi. Rasanya selepas ini saya tidak akan memakai lagi baju tersebut dan rakan saya menyuruh saya melelongkan baju-baju tersebut,”

Khabar berita itu bukan sahaja menggembirakan ahli keluarga, malah peminat-peminatnya juga mendoakan yang terbaik dan mohon untuk berisitiqamah. Manis bukan apabila penyanyi ini bertudung?


Kena ‘Bangang’ Sebab Derma Kepada Kerajaan, Ini Respon ‘Win’ Nurul

Pada mereka yang tak tahu, kita boleh meringankan beban hutang negara dengan menyumbang wang kepada Tabung Harapan Malaysia (THM). Menurut laporan dari Sinar Harian,  penubuhan tabung itu diumumkan Perdana Menteri Tun Dr Mahathir Mohamad selepas mesyuarat Kabinet bagi membolehkan Kementerian Kewangan menguruskan sumbangan rakyat secara sistematik dan telus.

Terdapat ramai rakyat Malaysia sanggup memberi derma kepada kerajaan selepas mengetahui kedudukan kewangan negara termasuklah penyanyi Nurul Depp yang tidak melepaskan peluang untuk meringankan beban negara.

Namun di sebalik niat murni Nurul itu, ada juga netizen tidak bersetuju malah mencacinya di ruangan komen. Nurul dipanggil ‘bangang’ oleh netizen kerana menderma duit kepada negara. Namun respon Nurul menjawab tuduhan kasar ini sangat ‘Win’ dan harus diberi pujian.

“Lebih baik bangang dari bongkak dan tamak haloba. Thanks for sharing”

Biasalah! Namapun pembangkang yakni tidak menyokong kerajaan Pakatan Harapan maka tiada apa yang betul di mata mereka. Namun kami puji dengan sikap segelintir netizen yang mempertahankan niat Nurul yang memilih untuk menderma duit demi negara tercinta.

A post shared by N O U R U L (@nouruldepp)

Sebenarnya, sumbangan rakyat untuk membantu kerajaan dan pihak berkaitan bukan baharu. Bagi kami di murai.my, bukanlah wang menjadi ukuran, tetapi ia memberi makna mendalam kepada maksud kecintaan kita kepada negara.

Apa lagi ditunggu. Marilah kita rakyat yang cintakan negara ini terus sumbang untuk membantu kerajaan membayar hutang yang sangat banyak itu.


Rosyam Nor Nafi Barang Murah Sebab GST Dimansuhkan

Rata-rata netizen sudah mengetahui, selain bergelar aktor, Datuk Rosyam Nor juga salah seorang ahli perniagaan yang berjaya di Malaysia. Dalam perkembangan terbarunya, pasar raya yang diusahakan bakal beroperasi di Setiawangsa, Kuala Lumpur hari ini.

Apa yang menarik, pasar raya borong bernama ST Rosyam Mart itu dibuka pada hari pertama Cukai Barang dan Perkhidmatan (GST) diletakkan pada kadar sifar.

A post shared by Rosyam Nor (@iamrosyam)

Menurut laporan dari Harian Metro, Rosyam menjelaskan memang benar harga barangan di jual di pasar raya itu agak murah berbanding pasar raya sedia ada namun ia tiada kaitan dengan GST sifar.

“Hari ini bukan pelancaran rasmi ST Rosyam Mart sebaliknya kami menguji sistem baru digunakan untuk mengendalikan perniagaan baru itu.

“Seperti pasar raya lain, ST Rosyam Mart merancang menjual barangan basah pada harga murah. Ayam atau keperluan lain termasuk beras dijual harga RM1 atau dibawah RM1.

“Apapun, perkara itu tidak akan berlaku esok tetapi promosi dirancang hanya dilaksanakan sebaik saja pasar raya borong itu dibuka secara rasmi,“ katanya.

ST Rosyam Mart akan memulakan operasi 24 jam bermula jam 7 pagi hari ini. Pembukaan pasa raya ini tertangguh hampir setahun dan bakal dilancarkan secara rasmi pada bulan Syawal ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cedera Patah Kaki & Hidup Menumpang, Alina Hassan Tertekan

Pemenang tempat ketiga program realiti, Mentor Otai, Alina Hassan masih dibelengu dengan masalah tiada rumah untuk didiaminya. Menurut laporan dari BH Online, bekas juara bekas juara Sinaran Pasport Kegemilangan terbitan TV3 pada 1996 ini bimbang dirinya belum ada rumah.

Lebih menyedihkan, nasib malang menimpa Alina apabila patah kaki kiri selepas terjatuh ke dalam longkang baru-baru ini.

A post shared by Kay Maria (KM) (@kay_maria_actress)

“Buat masa ini, saya menumpang di rumah sahabat. Ditambah dengan keadaan sekarang, agak sukar untuk saya menguruskan diri. Hendak berjalan pun perlahan-lahan… Lagilah saya tertekan,” katanya.

Kemalangan yang turut mencederakan beberapa bahagian badannya itu berlaku ketika dia dan beberapa teman sedang berjalan pulang ke rumah selepas berbuka. Alina tak perasan di hadapannya longkang besar lalu terjatuh.

Alina menambah permohonan untuk mendapatkan bantuan kediaman belum mendatangkan hasil. Ujian di bulan Ramadan, semoga Alina terus cekal dan tabah harungi segala dugaan ini.


Manis! Siti Sarah Mahu Terus Bertudung

Jika semalam kami telah menulis mengenai penyanyi Indonesia, Mulan Jameela yang tekad untuk terus berhijab dan tidak lagi mengenakan imej seksi, nampaknya kali ini perubahan tersebut turut diputuskan oleh penyanyi popular tanah air, Siti Sarah.

Hasrat itu disuarakan Sarah selepas pulang dari menunaikan umrah bersama suami. Malah sepanjang disana, beberapa gambar kenangan turut diambil dan Sarah kelihatan begitu manis bertudung. Malah hasil tinjauan kami di Instagram penyanyi ini, sejak pulang Sarah terus mengenakan hijab setiap kali keluar termasuk menghadiri jemputan acara.

Selain menghormati bulan Ramadhan, Sarah turut memohon agar dirinya diberikan hidayah untuk terus kekal bertudung selepas ini. Pelbagai pujian dan doa diberikan oleh peminat untuk penyanyi kesayangan mereka ini.

“Jujurnya, saya tidak boleh menjangkakan apa-apa sama ada imej bertudung ini dikekalkan atau pun tidak. Baik buruk datangnya daripada Allah dan setiap kelakuan kita akan berbalik kepada-Nya,”

Manis bukan? Rasanya berhijab bukanlah alasan untuk tidak boleh berfesyen. Malah ramai juga selebriti yang perlahan-lahan berhijab. Tahniah!


Hilang 10 KG! Syafiq Kyle Didakwa Ambil Bahan Terlarang?

Nama Syafiq Kyle boleh dikatakan antara yang begitu ‘laris’ sekarang! Manakan tidak, dia antara pelakon lelaki yang menghiasi setiap drama di hampir semua stesen televisyen tempatan.

Namun begitu, beberapa kontroversi telah terpalit pada pelakon kacak ini. Bermula dengan isu drama Nur dan yang paling hangat diperkatakan mengenai video seks yang tersebar baru-baru ini. Tidak cukup dengan itu, dia juaga terpalit dengan tuduhan kononnya mengambil bahan terlarang(dadah). Segalaya tercetus kerana bentuk fizikalnya yang terkini kelihatan semakin kurus berbanding sebelum ini.

Mengulas lebih lanjut mengenai tuduhan tersebut, pelakon ini sama sekali menafikan kononnya dia mengambil barang terlarang itu. Syafiq ketika ditemui murai.my ketika majlis pelancaran Al-Nayra dan memperkenalkan dirinya sebagai duta produk Klarisa memberitahu, punca berat badannya susut secara mendadak adalah kerana gaya hidupnya yang terkini.

Menurut Syafiq, dia kini semakin aktif denga sukan terutamanya futsal. Malah dia juga begitu menitikberatkan faktor pemakannya yang menyumbang kepada faktro mengapa dia semakin kurus.

“ramai yang tertanya macam mana saya boleh kurus sampai ada yang tuduh saya ambil barang terlarang. Sebenarnya tak ada pun saya cuma aktif main futsal, pergi gym dan jaga makan. Tak percaya boleh tengok IG saya, setiap minggu kita ada game. Jika dahulu berat saya adalah 75 tetapi kini susut kepada 65kg.tetapi saya agak pelik sebab saya dah kurus dua tahun tetapi baru sekarang orang perasan”

Jika benarlah Syafiq mengamalkan gaya hidup sihat baguslah! Kerana ianya bukan sahaja sihat malah turut memberi inspirasi kepada mereka diluar sana untuk kurus dan bertenaga persis selebriti kesayangan mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Elfira Loy Sindir Wartawan Kerana Tidak Sedar Dirakam?

Adalah lumrah apabila media menemubual seorang artis dan kadangkala turut merakamkan sesi temubual tersebut secara langsung ataupun tidak langsung. Kebanyakan selebriti juga tidak kisah dengan rakaman tersebut namun tidak bagi pelakon Elfira Loy.

Menerusi Twitter nya, Elfira memohon kepada para media dan sesiapa sahaja yang menemu ramah dirinya memberitahu terlebih dahulu sekiranya sesi rakaman turut dilakukan.

“Hmmmm. I wasn’t aware that my interview was recorded. And I hate seeing myself yang sangat laidback dan sembang macam kawan-kawan on screen. I know you’re reading this, next time please inform if you’re recording it thank you. Or no more (ihateseeingmyselfonmytimeline) . Kbaiz,”

Malah dalam tweet nya itu, kekecewaan jelas terpancar kerana dia turut mengingatkan jika berlaku perkara yang sama pada masa akan datang, barangkali dia akan menolak temubual tersebut.

Menjelaskan lebih lanjut mengenai statusnya itu menerusi Astro Gempak, Elfira sama sekali menolak andaian orang ramai bahawa dia marah dengan sikap wartawan itu. Bagi Elfira, lazimnya ketika ditemubual secara bertulis mahupun di hadapan kamera, kedua-duanya mempunyai ekspresi yang berbeza.

“Saya tak marah pun cuma terkejut apabila perbualan saya sedang bersembang dirakam. Berbeza apabila kita bercakap depan kamera atau untuk kenyataan bertulis, penyampaian tak sama. Muka pun tak bersedia. Mungkin jika diberitahu kenyataan saya akan dirakamkan menerusi kamera, saya akan gunakan cara percakapan lebih sesuai,”

Setiap selebriti punyai pendirian dan caranya tersendiri bukan? Teringat pula kami pada seorang selebriti terkenal yang melenting kerana tidak sedar direkod dan menyalahkan wartawan kerana menunjukkan video itu secara langsung. Opps!


Fattah Amin Sedia Bantu Fendy Bakry Jika Memerlukan Bantuan

Terdahulu, pelakon baru yang popular menerusi drama Mr Grey, Fendy Bakry dilaporkan jatuh sakit sejak beberapa bulan yang lalu. Namun begitu, pelakon yang berasal dari Perlis itu kini dilaporkan semakin pulih dan bakal membuat kenyataan berhubung penyakitnya itu tidak lama lagi.

Berita mengenai Fendy turut mendapat perhatian dari pelakon dan penyanyi, Fattah Amin yang juga merupakan rakan seangkatan Fendy Bakry menerusi pertandingan Hero Remaja 2012.

Menurut Fattah dia begitu terkejut dan merakamkan rasa simpati terhadap rakannya itu. Tambah Fattah kepada murai.my, Fendy juga merupakan antara rakan dari Hero Remaja yang paling rapat dengannya dan ketika Fendy jatuh sakit, Fattah turut sempat menanyakan khabar.

Ketika ditanya sama ada Fattah mengetahui akan ura-ura rakan finalis Hero Remaja yang lain cuba mencari ikhtiar untuk mahu melancarkan tabung khas buat Fendy, pelakon My Coffee Prince itu belum mendengar mengenai cadangan tersebut namun sedia membantu sekiranya rakannya itu memerlukan sebarang bantuan.

“Setakat ini belum mendengar tentang hal mahu mengumpul dana untuk membantunya. Bagaimanapun, kalau ada sudah pasti saya tidak mahu lepaskan peluang untuk sama-sama membantu,”

Fattah ditemui murai.my ketika melancarkan single raya sulungnya, Syawal Kali Ini hasil ciptaan Aizat Amdan dan Mel Ramlan di SACC Mall, Shah Alam pada Selasa baru-baru ini.


Kekasih Baru Zahirah? Kenali Nik Iruwan, Bukan Calang-Calang Orangnya!

Siapa sangka, selepas beberapa bulan putus cinta dengan Zul Ariffin ternyata pelakon cantik Zahirah Macwilson sudah move on dan kini hangat diperkatakan dia sudah bertemu pengganti baru.

Desas-desus mengatakan beliau sedang menjalin hubungan cinta dengan seorang ahli perniagaan dan bekas pelumba kereta litar Formula, Nik Iruwan Datuk Nik Izani.

Ini kerana kedua-duanya terlihat sering mempamerkan momen bersama di Instagram masing-masing.

Tertanya-tanya siapakah jejaka ini yang disebut-sebut sebagai kekasih baru Zahirah? Berikut murai.my rangkumkan foto-foto dan sedikit info jejaka segak ini.

Iruwan ternyata bukanlah asing dalam dunia hiburan. Jika dilihat menerusi gambar-gambar yang dimuatnaik dalam Instagramnya, Iruwan sering bersama rakan-rakan artis di Indonesia seperti Bunga Citra Lestari, Judika, Ahmad Dhani, Luna Maya dan ramai lagi.

Pemegang Ijazah Pemasaran dari Universitiy of Hertfordshire, United Kingdom ini kini mengembangkan empayar perniagaan yang dimiliki oleh keluarganya, Nizra Group ke peringkat yang lebih tinggi.

Nik Iruwan memegang jawatan sebagai Pengarah Eksekutif Hamza Motors Sdn. Bhd. yang berpangkalan di Jalan Ampang, Kuala Lumpur.

Nik Iruwan yang pernah beraksi sebagai pelumba litar Formula negara, meneruskan minatnya dalam sukan permotoran melalui syarikat Nizra Motorsport dan telah terlibat dalam pembangunan pelumba negara melalui sukan go-kart sejak tahun 2008.

Anak sulung daripada empat adik-beradik ini juga merupakan Presiden Persatuan Orang Muda Kota Bharu, Kelantan iaitu bertanggungjawab dalam membangunkan aktiviti sosial dan kemasyarakatan di negeri itu.

Betul ke mereka sedanga hangat bercinta? Jika benar, kami harap hubungan Zahirah kali ini berkakhir ke jinjang pelamin. Sudah pastinya ramai peminat Zahirah mendoakan yang terbaik buat dirinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Surat Mahkamah ‘Aku Janji’ Fasha Sandha Kepada Nora Danish

Demi kebaikan anak-anak tercinta serta keluarga kedua-dua belah pihak, pelakon Fasha Sandha akhirnya mengambil keputusan untuk berdamai dengan Nora Danish selepas beberapa tahun bersengketa mengenai pelbagai isu.

Fasha juga akan memohon maaf kepada Nora berkaitan luahan hati beliau di Instagram Fasha serta mendakwa dirinya dihalau daripada sebuah acara fesyen gara-gara seorang selebriti (Nora) enggan melihat kehadirannya di acara tersebut dan mahu menarik diri daripada bekerjasama dengan pihak produk tekstil popular yang menganjurkan acara berkenaan.

A post shared by Fasha Sandha (@fashasandha)

“Ingin saya memaklumkan pada semua bahawa segala isu permasalahan saya dan Nora telah berakhir pada tanggal 22Mei 2018 di Pejabat Mediasi di hadapan kedua peguam. Secara tiada paksaan, saya telah memohon maaf pada Nora Danish pada hari Mediasi tersebut dan berdamai” Tulis Fasha.

Nora pernah mendirikan rumah tangga dengan Rizal Ashram Ramli ataupun lebih dikenali sebagai Jejai pada 2006 sebelum berpisah pada 2008. Hasil perkahwinan, mereka dikurniakan seorang anak, Putra Rayqal Ramli.

Selepas itu, Fasha bernikah dengan Jejai pada 2012 dan berpisah empat tahun kemudian. Mereka dikurniakan dua orang anak, Putra Rayfal Ramli dan Putri Raysha Jemaima.

Mengikut kenyataan bertulis di atas, Fasha berasa kesal apa yang terjadi dengan sejarah perhubungan beliau bersama dengan Nora Danish sebelum ini dan berjanji tidak lagi akan membuatkan penyiaran yang disifatkan akan memburukkan imej kepada Nora Danish, Danish Empire Sdn Bhd, OwlbyND serta keluarga terdekat Nora Danish.

murai.my berharap agar keluarga mereka akan kembali kepada asal seperti biasa supaya menjadi keluarga yang harmoni serta bahagia. Raya Aidilfitri kan nak dekat dah, kan elok bermaaf-maafan. PEACE!


Tahniah! Siti Saerah Mengandung Anak Ke-4

Adik kepada Datuk Seri Siti Nurhaliza iaitu Siti Saerah mengumumkan bahawa dirinya kini sedang hamil selepas tiga bulan berkahwin dengan Mohd Sharidan Johari pada 24 Februari lalu.

Saerah memuat naik berita itu kepada pengikutnya berserta dengan foto imej imbasan kandungannya di Instagram.

“Bismillahirrahmanirrahim, dengan nama Allah yang Maha Pemurah dan Maha Penyayang, Alhamdulillah,” tulis Saerah.

Menerusi laporan Utusan Online, Saerah mengakui tidak menyangka bahawa dirinya kini sedang hamil dan berita itu diketahui selepas melakukan pemeriksaan.

“Selepas melakukan pemeriksaan kesihatan pada 28 April lalu di sebuah klinik di Cheras, barulah doktor mengesahkan bahawa Saerah sah mengandungkan cahaya mata pertama kami.

“Tarikh hari ini, sempena kali pertama Saerah lakukan rawatan susulan sebaik disahkan hamil, kami manfaatkan juga peluang tersebut untuk umumkan berita ini kepada semua,” kata Saerah.

Terdahulu, Saerah telah mempunyai tiga orang anak iaitu Ummi Umairah, 6; Ahmad Daiyan, 5 dan Ahmad Aisy, 3, hasil perkahwinan pertamanya dengan Saiful Anuar Ahmad Shafie pada 2010.


Muzik Video ‘Lavida Raya’ Dapat Sentuhan Anak

Wow! Meriah betul muzik video ‘Lavida Raya’ nyanyian Datuk Seri Dr Hasmiza Othman atau lebih dikenali sebagai Datuk Seri Vida.

Klip video yang dimuatnaik di laman Youtube malam tadi mendapat tontonan seramai 85,000 sehingga kini.

Selepas kejayaan single I Am Me, Vida sekali lagi memilih genre rancak untuk pertaruhan kali kedua ini. Single Lavida Raya turut mendapat sentuhan Cat Farish dan lirik oleh Mohd Hilmi.

Istimewanya untuk single kali ini, lokasi dirakam adalah di kediamannya sendiri yang menggunakan penari dari kalangan kenalannya sendiri serta turut menampilkan dua anaknya, Cik B dan Kacak sebagai tonggak utama.

“Saya memilih genre yang lebih ‘catchy‘ supaya lagu ini akan menceriakan suasana Hari Raya semua peminat saya di seluruh negara dan semua peminat serta orang ramai boleh menari bersama selepas melihat muzik video lagu itu.

“Pembikinan muzik video itu dibuat di rumah saya sehari sebelum 1 Ramadan dan kebanyakan gaya tarian dalam muzik video itu adalah hasil idea Cik B dan saya sendiri,” katanya dipetik BH Online.

Tambah Vida, sempena pelancaran lagu itu malam tadi, beliau juga akan memberikan duit raya serta barangan peribadi miliknya kepada peminat yang berjaya memenangi Cabaran Lavida Raya sebagai hadiah.

“Saya akan memberikan hadiah RM100 serta barangan peribadi saya seperti kasut, beg tangan dan pakaian setiap hari selama seminggu kepada peminat-peminat saya.

“Pemenang yang share (kongsi) muzik video single itu dengan #lavidaraya di akaun media sosial mereka serta memberikan komen terbaik akan dipilih sebagai pemenang,” ujar usahawan itu.

Rata-rata yang telah menonton video berkenaan dilihat terhibur mendengar lirik dan rentak lagu berkenaan selain mengundang rasa gembira dalam kalangan netizen.

Sehingga kini, perkongsian berkenaan dilihat terus menjadi perhatian dalam kalangan netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Betty Rahmad Masak Satu Jenis Lauk Sahaja Untuk Suami?

Ramadhan kali ini cukup bermakna dan memberikan kegembiraan yang berbeza buat pelakon terkenal, Betty Rahmad. Ia merupakan kali pertama menyambut Ramadhan sebagai seorang isteri. Setelah lima bulan melayari bahtera perkahwinan bersama pilihan hatinya iaitu Adry Damis, Betty berkongsi sikap sebenar suami yang tidak diketahui ketika mereka bercinta.

“Puasa dan raya tahun ini ada sedikit kelainan kerana ia tahun pertama saya sebagai isteri. Jadi saya kena pandai membahagikan masa antara kerja dan jaga makan minum suami.

“Setakat ini saya sangat bersyukur kerana suami saya tidak cerewet terutamanya dalam soal makanan. Saya bertuah kerana dia makan satu lauk sahaja dalam satu masa.

“Dia tidak reti makan banyak lauk dan ia memudahkan saya,” katanya Kepada Astro Gempak.

Ujar Betty, bukan sahaja tidak cerewet malah dia berasa beruntung kerana suaminya juga seorang yang ringan tulang membantunya di dapur.

“Sebelum berkahwin, dia tidak pernah mencuci pinggannya setiap kali makan di rumah keluarga saya.  Sekarang, dia tidak kisah untuk membantu saya melakukan kerja rumah terutamanya di dapur. Baginya, apabila saya penat memasak, dia perlu membantu apa yang patut,” jelas Betty.

Ditanya mengenai zuriat, Betty memberitahu mengakui dirinya tidak menolak sekiranya dikurniakan anak dalam masa terdekat dan segalanya bergantung pada rezeki.

“Kami terima dengan hati gembira jika diberikan rezeki dalam masa terdekat ini. Saya dan suami tiada perancangan mengenai soal anak.

“Kalau boleh memang kami nak anak cepat. Saya suka kanak-kanak memandangkan saya sudah biasa menjaga anak-anak saudara saya,” ujar Betty.

A post shared by Betty Rahmad (@bettyrahmad)

Betty dan Ardy yang juga ahli perniagaan, telah mendirikan rumah tangga pada 4 Februari lalu selepas empat tahun berkenalan. murai.my mendoakan Betty serta Ardy cepat-cepat menimang cahaya mata, in shaa Allah. Aamiin!


Luahan Anak Sheila Rusly Kepada Janna Nick Sebagai Teman Tapi Mesra?

Keakraban Janna Nick dengan keluarga Shiela Rusly bukanlah sesuatu yang baru tetapi baur-baru ini anak Sheila yang dikenali Uzair Haqimy telah memuat naik gambar di Instagram beliau dan menulis ucapan pada kapsyen gambar tersebut dengan kata-kata yang agak romantis buat Janna sempena hari jadinya serta nampak mereka berdua sungguh secocok.

Sebelum ini pernah juga kedengaran ura-ura mengatakan mereka bercinta tetapi dinafikan oleh Janna sendiri. Walaubagaimanapun ucapan romantis Uzair buat Janna dalam gambar tersebut seolah mengiyakan hubungan istimewa mereka.

Peminat-peminat juga seakan merestui hubungan istimewa mereka serta ramai memuji mereka nampak sangat serasi bersama.

Kalau betul pun mereka bercinta apa salahnya kan? Janna dengan Uzair pun sudah lama berkawan baik. Difahamkan keakraban Janna dengan keluarga Sheila hinggakan pelakon itu mempunyai bilik di kediaman Shiela dan sering bermalam di sana. Haaa, apa lagi Uzair, nanti tunggu lama-lama, diambil orang!


Kecoh Gambar Ariana Grande Bermesra Dengan Pete Davidson!

Selepas kecoh di internet tentang kebarangkalian Ariana Grande dan Pete Davidson sedang menjalin hubungan, mereka akhirnya mengesahkan spekulasi itu dengan memuat naik foto di instagram baru-baru ini.

A post shared by Ariana Grande (@arianagrande)

Pertengahan Mei lalu, Ariana dan Pete dilihat kerap bersama dan bermesra. Mereka mula mengenali dan berjumpa di set penggambaran Saturday Night Live dua tahun lalu, ketika Ariana menjadi hos untuk salah satu episod. Ketika itu Ariana masih lagi bersama bekas kekasihnya, Mac Miller.

Hubungan cinta mereka tersebar dua minggu selepas Ariana berpisah dengan Mac dan peminat agak terkejut dengan berita itu. Begitu cepat Ariana boleh move on dengan Mac, seperti perpisahan itu berlaku kerana adanya orang ketiga, iaitu Pete.

Tetapi perpisahan mereka dilaporkan atas sebab hubungan toksik! Ariana telah lama memendam rasa dengan sikap Mac yang kerap mabuk dan mengambil dadah. Walaupun telah berpisah, Ariana tetap memuji sikap Mac dan masih lagi berkawan dengan lelaki itu.

“This is one of my best friends in the whole world and favorite people on the planet. I respect and adore him endlessly and am grateful to have him in my life in any form, at all times regardless of how our relationship changes or what the universe holds for each of us!”

Jadi, jangan buat sebarang spekulasi diatas perpisahan Ariana-Mac pula ya! Apa-apapun semoga hubungan Ariana dan Pete kekal bahagia, tidak seperti hubungan toksik sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Punah Kredibiliti’- Saiful Nizam Kritik Wartawan Nyanyi Lagu Raya

Bekas penyampai berita TV3, Saiful Nizam Ismail telah memuatnaik statusnya di Instagram Stories apabila dia tidak besetuju dengan pendekatan dalam menyampaikan liputan luar yang ditunjukkan oleh seorang wartawan  Amirulhakim Lokman. Amirul telah melaporkan tinjauan orang ramai pulang ke kampung halaman dari Terminal Bersepadu Selatan untuk Buletin 1.30 pada Sabtu lalu.

Sebagai pembuka bicara, Amirul menyanyikan lagu Indahnya Beraya Di Desa nyanyian asal Azlina Aziz ketika sedang membuat liputan.

Dalam kenyataan Saiful itu, dia menyatakan rasa kurang senang dengan cara Amirul itu.

“Wartawan lokasi sekarang dah boleh include nyanyian dalam stand-upper. Tak tahu nak suka ke nak pelik”

Saiful menganggap sikap yang dibawa oleh Amirul seolah-olah tidak profesional dan seolah-olah merosakkan imej sebagai seorang wartawan.

Walaubagaimanapun, Amirul menjawab kenyataan Saiful dengan memuatnaik statusnya di Twitter dengan menegaskan bahawa dia menyanyi semasa membuat liputan kerana ia berkonsepkan santai dan bersesuaian dengan tema pulang beraya.

Amirul turut menyelar tindakan Saiful yang tidak menegurnya secara peribadi seolah-olah membuka aib.

Walaubagaimanapun, cara penyampaian Amirul mendapat reaksi positif dari netizen malah mereka akui terhibur dengan gaya santai ketika membuat laporan secara langsung.


‘Adoi! Drama Lagi’- Chef Wan Komen Isu Pelantikan Peguam Negara

Baru-baru ini agak kecoh juga mengenai isu pelantikan Peguam Negara berikutan penolakan Istana Negara terhadap cadangan Perdana Menteri melantik peguam veteran Tommy Thomas. Perdana Menteri Tun Dr Mahathir Mohamad melantik Thomas sebagai Peguam Negara bagi menggantikan Tan Sri Mohamed Apandi Ali yang kini diarah bercuti sebulan.

Ini isu berkaitan dengan pentadbiran undang-undang, tetapi nampaknya sudah ramai pengamal media sosial bertindak sebagai hakim dengan menyalahkan pihak-pihak tertentu.

Hal ini turut dirasai oleh chef selebriti terkenal, Datuk Redzuawan Ismail atau lebih dikenali sebagai Chef Wan yang menganggap isu perlantikan Peguam negara ini sebagai sebuah drama yang tak berkesudahan.

Chef Wan berkata, rakyat Malaysia tidak sepatutnya bermain dengan isu-isu perkauman dalam memilih seorang pemimpin. Tommy Thomas dengan latar belakangnya sebagai seorang peguam yang begitu berpengalaman serta rekod kerja yang baik adalah calon yang layak dilantik menjadi Peguam Negara.

Menurut satu laporan dari Sinar Harian, Yang Dipertuan Agong enggan memperkenankan pencalonan tersebut dan pendirian Agong mungkin mendapat sokongan oleh sebahagian daripada Majlis Raja-Raja. Antara lainnya, mungkin ianya kerana soal bangsa dan agamanya. Kerana baginda-baginda sudah begitu biasa dengan Peguam Negara dari Melayu Islam sebelum ini.

Chef Wan menasihati rakyat Malaysia supaya beri ruang kepada Tun M dan PH menjalankan tanggung jawab dan beri sokongan dalam pelantikkan ini.

Malaysia pernah mempunyai peguam negara bukan Melayu-Islam sebelum ini, antaranya peguam negara bukan Melayu-Islam terdahulu ialah Thomas Vernor Alexander Brodie (1955-1959), Sheridan (1959-1963) dan Athi Nahappan (1970-1974). Tetapi sejak 1977, semua tujuh peguam negara ialah Melayu-Islam.


Campur Tangan Menteri? Boy Iman Bongkar Punca Dizalimi

Memang tidak dapat dinafikan, bukan mudah bagi ahli perniagaan Datuk Boy Iman untuk melupakan kes dirinya yang direman di atas tuduhan penipuan menjual rumah.

Namun dia bernasib baik selepas Mahkamah Majistret Kuantan menolak permohonan reman ke atas Pengarah Urusan DBI Properties itu dan dia dibebaskan.

Dalam kenyataan terbarunya di Instagram, Boy Iman percaya empayar yang dibina jatuh kerana sesama bangsa dan agama mempunyai perasaan hasad dengki. Konspirasi antara NGO, pihak musuh perniagaan yang dijalankan olehnya , campur tangan menteri, manipulasi berita dari wartawan berita dan penyalahgunaan kuasa penjawat awam antara menjadi “asbab” dalam kes dirinya ini.

Boy Iman berkata, dengan munculnya kerajaan baru maka birokrasi, penyalahgunaan kuasa dan sebagainya akan terbongkar dan berakhir.

Dalam keterangannya yang lain, Boy Iman kini dalam proses menyaman pihak-pihak yang bersalah dan mahu membersihkan namanya juga syarikat yang tercemar untuk mendapat “kepercayaan” masyarakat terhadap dirinya dan syarikat.

Pada tahun lalu, beliau direman di Ampang, Shah Alam, Muar, Sungai Petani dan Kubang Pasu, dan Kangar. Sebanyak 6 kali Boy Iman dan rakan rakan beliau direman dan akhirnya dibebaskan. Mudah-mudah peristiwa ini menjadi pengajaran kepada beliau.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kini Kembali Semula! Faiz Roslan Bertahan Hanya 5 Hari

Faiz Roslan telah mencetuskan kontroversi apabila dia dan rakan-rakanya membuat parodi lagu Syantik yang keterlaluan dengan mengenakan pakaian seperti perempuan pada hari pertama bulan Ramadan.

Terbaru, menurut hasil tinjauan kami, remaja berusia 18 tahun ini telah kembali mengaktifkan semula akaun laman sosialnya itu.

Selain itu, menerusi Instagram Stories kawannya, Zuryl Raimi telah memuatnaik video dengan kapsyen “Yeay! Faiz Roslan is Back”.

Sebelum ini  Faiz telah menyahaktif semua akaun sosial medianya seperti Twitter dan Instagram buat sementara waktu. Malah dia sempat memuat naik beberapa status di Twitternya sebelum memutuskan untuk mendiamkan diri sehingga Aidilfitri.


Terbongkar! Adik Dedah Punca Julia Perez Hidap Kanser Rahim

Walaupun telah tiada, nama Julia Perez dan penyakit yang merenggut nyawanya masih begitu hangat diperbincangkan. Julia Perez telah meninggal dunia pada Mei tahun 2017 akibat Kanser Rahim yang sudah bertahun-tahun dideritanya.

Menerusi sebuah acara talk show yang dihoskan oleh Hotman Paris, keluarga Julia Perez bercakap mengenai penyebab dari Kanser Rahim. Adik artis seksi itu mengungkap, penyebab utama terbesar dari penyakit tersebut adalah kerana hubungan seksual.

“Menurut kata doktor, kanser Rahim itu 90 peratus disebabkan dari hubungan seksual” kata adik Julia Perez, Nia Anggia, di program acara itu.

Namun, hubungan seksual bukan satu-satunya penyebab,  kerana gaya hidup serta pola makan yang tidak sihat juga boleh mempengaruhi.

“Ya, mungkin juga dari makanan, termasuk gaya hidup. Makanan yang tak sihat, yang sering tak cukup tidur,” ucap Nia Anggia menjawab pertanyaan Hotman Paris mengenai punca lain timbulnya kanser rahim.

Julia Perez sendiri diketahui bernikah dengan Gaston Castano pada 2013 di Australia. Namun, tiga tahun kemudian mereka rasmi bercerai.


Zulin Aziz Bakal Kahwini Pemuda Dari Jakarta?

Terdahulu, pelakon dan pengacara terkenal Zulin Aziz telah digosipkan sedang hangat bercinta denga salah seorang ahli kumpulan Forteen iaitu Ariz Lufias. Namun begitu kedua-duanya telah menafikan dakwaan tersebut dan hanya sekadar teman rapat.

Terbaru, di Instagram nya kelihatan Zulin telah memuat naik satu gambart baju perkahwinnan sekaligus membuatkan peminat menjangkakan Zulin bakal menamatkan zaman bujang tidak lama lagi. Malah menerusi laporan MStar Online pula dia sama sekali tidak menafikannya.

“Memang agak klise tapi itu yang sebenarnya. Kita hanya mampu untuk merancang tapi Allah yang akan menentukan. Insya-Allah bila dah tiba waktu yang sesuai, saya akan kongsikan berita gembira itu pada semua orang. Saya bukan nak rahsiakan atau sorokkan perkara yang baik. Tapi takut kita cakap lebih-lebih, benda tak betul-betul pasti lagi. Tapi saya janji, kalau semuanya dah disusun dengan cantik dan ada kepastian, saya akan beritahu semua,”

Dalam perkembangan lain, sebentar tadi menerusi Suria FM yang juga tempat dimana Zulin bertugas sebagai penyampai radio memberitahu hati selebriti itu telah ditawan oleh seorang pemuda yang berasal dari Jakarta Indonesia. Namun begitu, murai.my tidak pasti adakah pemuda tersebut seorang selebriti ataupun sebaliknya. Semoga dipermudahkan buat Zulin!


Pasaraya Rosyam Nor Diboikot Kerana Fahaman Politik?

Sebelum ini kami di murai.my pernah menulis mengenai pelakon dan pengarah, Datuk Rosyam Nor yang secara rasminya telah membuka sebuah pasaraya yang telah pun beroperasi di Setiawangsa, Kuala Lumpur. Menariknya lagi, pasar raya yang dikenali sebagai ST Rosyam Mart itu dibuka pada hari pertama Cukai Barang dan Perkhidmatan (GST) diletakkan pada kadar sifar dan beroperasi selama 24 jam.

A post shared by Rosyam Nor (@iamrosyam)

Dalam perkembangan lain, terdapat pula dakwaan bahawa pasaraya pelakon itu telah menerima ugutan boikot gara-gara menyatakan sokongan pendirian politiknya sebelum ini. Rata-rata netizen yang melihatkan dakwaan itu menyatakan kekesalan mereka terhadap mereka yang cuba melancarkan ugutan boikot tersebut.

Malah ramai yang turut menyatakan itu bukanlah satu tindakan yang bijak.

Meskipun begitu, Rosyam memandang positif akan perkara tersebut dan bersyukur kerana sambutan yang diterima begitu memberangsangkan.

“Alhamdulillah di bulan Ramadan ini saya mendapat banyak rezeki pahala yang orang bagi secara percuma. Ada yang mengutuk saya, tetapi Alhamdulillah dalam masa bulan puasa ini jugak Allah beri rezeki berlipat ganda kepada saya, walaupun ada pihak yang cuba hendak memboikot tapi Alhamdulillah 24 jam penuh sentiasa, meskipun saya belum lancarkan secara rasmi pasar raya saya”

“Terima kasih yang support bagi saya benda itu segelintir sahaja, orang Melayu Islam tak sebegitu hanya mereka yang mungkin kekurangan akhlak melakukan perkara begitu. Lepas raya kita akan buat promosi untuk menjual ayam murah seekor 88 sen,”

Melihatkan tentangan yang diterima, selebriti itu menganggap mereka yang cuba menjatuhkannya adalah sebagai seseorang yang kekurangan akhlak. Apa pun tahniah diucapkan dan selamat maju jaya buat ST Rosyam Mart

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pereka Fesyen, Zery Zambry Jawab Tuduhan Tak Bayar Hutang

Pereka fesyen tempatan, Zery Zambry, hari ini menjawab tuduhan mengenai dakwaan yang dibuat oleh suami pelakon Yana Samsudin di facebook, semalam.

Suami Yana, Fadzil Zahari telah memuatnaik status di laman Facebook miliknya sambil meminta sesiapa dapat berhubung dengan pereka fesyen itu yang didakwa belum menjelaskan hutang sebanyak RM10,000 sejak tiga tahun lalu.

“Bercuti ke luar negara boleh, tapi hutang tak boleh bayar?” kata Fadzil Zahari

Dalam satu laporan Harian Metro, Zery berjaya dihubungi melalui Facebook dan memberitahu isu yang berlaku ini adalah antara dirinya dan Yana. Zery turut menegaskan, tidak mahu memperbesarkan perkara ini dan menunggu maklum balas daripada Yana,

“Saya tidak mahu memalukan Yana sebab saya dan dia tiada masalah.

“Disebabkan isu ini sudah mendapat perhatian media, saya akan beri kenyataan sebenar mengenai perkara yang sudah mereka lakukan ke atas saya,” kata Zery.

A post shared by Yana Samsudin (@yanasamsudin)

Fadzil mendakwa, Zery sudah menghalang segala laluan komunikasi melalui Whatsapp, Facebook dan Instagram. Difahamkan dia memberi alasan mahu meminjam duit sebagai modal pusingan selain mahu membayar gaji pekerjanya pada 2015 lalu.


Wajah Terkini Johnny Depp Kelihatan Sangat Kurus Dan Pucat!

Bercakap mengenai pelakon antarabangsa, Johnny Depp setiap penampilannya yang terkini pasti kelihatan begitu berbeza dan ada di antaranya sekadar gimik untuk filem terbarunya.

Terbaru, tular di media sosial mengenai gambar terbaharu Depp yang kelihatan semakin kurus dan sangat pucat! Gambar itu telah dirakam dengan peminat di Russia pada minggu lalu sebelum beraksi dalam satu konsert bersama kumpulan muziknya The Vampires Hollywood di hotel Four Seasons di St. Petersburg, Moscow.

Melihatkan pada gambarnya itu, rata-rata peminat begitu terkejut dengan penampilan Deep dan turut menzahirkan rasa bimbang dengan keadaannya itu. Ada yang menganggap pelakon Pirates of The Carribean itu kini sedang sakit dan ada juga yang menganggap ianya gimik untuk filem akan datang.

Yang pasti penampilan ini jauh berbeza seperti kebiasaan Depp yang lazim kita lihat.


Baru Tahu! Ross Butler Sebenarnya Kacukan Malaysia Dan British

Untuk anda pengguna Netflix, pasti akan perasan kewujudan drama bersiri, 13 reasons yang kini semakin mendapat tempat. Disebalik drama tersebut, perhatian tertumpu pada salah seorang pelakonnya, Ross Butler yang memegang watak sebagai Zach Dempsey.

Ini kerana tahukah anda jejaka berusia 27 ini sebenarnya mempunyai kacukan Malaysia dimana ibunya seorang rakyat Malaysia berbangsa Cina dan bapanya pula mempunyai darah British dan Belanda.

Dilahirkan di Singapura, menerusi sebuah wawancara antarabangsa, pelakon ini memberitahu mereka sekeluarga pindah ke Amerika Syarikat ketika dia berusia 4 tahun dan dibesarkan oleh ibunya di Fairfax, Virginia.

Terdahulu, Ross merupakan seorang pelajar jurusan kejuruteraan namun setahun selepas itu dia kemudiannya berhenti daripada Ohio State University dan menumpukan karier seninya yang semakin menyinar.

Khabarnya Ross bakal membintangi sebuah filem superhero DC arahan David Sanberg, Shazam! Adakah dia bakal menjadi Shazam? Nantikan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dituduh ‘Ciplak’ Lagu! Asfan Mengamuk Dengan Haqiem Rusli?

Semalam kecoh seketika mengenai perbalahan kecil yang terjadi diantara dua penyanyi iaitu Asfan Shah dan Haqiem Rusli. Segalanya terjadi selepas Haqiem dikatakan telah menuduh Asfan menciplak lagunya sebelum ini, Jatuh Bangun.

Menerusi Instagram nya, Asfan telah meluahkan rasa kecewa dan penjelasan lanjut mengenai lagu ciptaannya, ‘Sulit’ yang dikatakan diciplak dari Haqiem. Meskipun tidak menyatakan nama penyanyi yang dimaksudkan, jelas sudah gambaran yang diberi Asfan adalah merujuk kepada Haqiem.

Apatah lagi selepas daripada itu, Haqiem turut membalas komen Asfan dengan memohon maaf dan menyuruh Asfan membalas mesejnya.

Namun begitu, kemelut diantara mereka tidak berpanjangan kerana menurut Asfan, Haqiem sudah menghubunginya dan memohon maaf.

Kedua-duanya juga tidak mahu isu berkenaan terus berpanjangan dan mengambil keputusan untuk melupakannya sahaja.Baguslah jika begitu bermaafan di bulan yang mulia ini apatah lagi di dalam satu industri. All the best untuk kedua-duanya!


Detik-Detik Kegemilangan Kate Spade Sebelum Ditemui Mati Tergantung

Bercakap mengenai jenama Kate Spade, siapa sahaja yang tidak kenal dengan jenama fesyen antarabangsa ini. Namun begitu, pereka fesyen terkenal ini ditemui meninggal dunia di rumahnya pada pagi selasa waktu tempatan.

Berikutan dengan berita kematian Spade yang tidak dijangka, mari kita melihat kembali detik-detik kegemilangan dari jenama popular itu, termasuk selebriti yang memeriahkan  warna-warni kempen yang tidak boleh kita lupakan.

1993: Bekas editor majalah Mademoiselle Kate Brosnahan melancarkan rangkaian begnya sendiri iaiti Kate Spade New York bersama suaminya Andy Spade.

1998: Membuka butik buat kali pertama di New York City, Los Angeles dan Jepun. Pada tahun ini juga Kate menerima Anugerah CFDA untuk Pereka Aksesori Terbaik.

2000: Dalam episod Sex and the City, Charlotte bergurau bahawa tamponnya tidak akan sesuai dengan dompet jenama Kate Spade miliknya.

2006: Kate Spade New York dijual kepada Liz Claiborne. Kempen Spring / Summer 2006 mempunyai beg raffia yang comel dan totes terang yang sempurna untuk dipakai setiap hari. Kate menjadi juri khas Project Runway’s musim ketiga.

2007: Kate dan Andy Spade melangkah keluar dari syarikat itu untuk memberi tumpuan kepada keluarga mereka. Pasangan itu dikurniakan seorang anak perempuan Frances Beatrix Spade pada tahun 2005.

2011: Pelakon Bryce Dallas Howard menjadi wajah baru Kate Spade dalam kempen yang berwarna-warni, yang menampilkan  jenama aksesori tersendiri dan barang-barang elegan.

2014: Taylor Swift terlihat membawa beg tangan Bow Terrace Top Handle ketika dia keluar dari bandar New York . Penyanyi itu kelihatan berseri, memakai top corak polka dot dengan skirt yang sedondon.

2015: Memperkenalkan barang keperluan rumah serta perabot dalam jenamanya.

2015: Kate dan Andy Spade melancarkan Frances Valentine, koleksi baru kasut mewah dan beg. Kate Middleton tampil dengan koleksi dress Kate Spade berwarna merah jambu dengan corak berbunga untuk Hari Kesihatan Mental Sedunia pada bulan Oktober di London.

2018: Pelancaran semula ikonik OG Sam untuk ulang tahun ke-25 Kate Spade. Bintang dari This Is Us , Chrissy Metz  memakai gaun kobalt biru Kate Spade di Screen Actors Guild Awards.

A post shared by kate spade new york (@katespadeny)

Mendiang Kate meninggal dunia pada usia 55 tahun dan murai.my difahamkan, pereka fesyen yang berasal dari Amerika Syarikat itu ditemui mati oleh pembantu rumah di kediamannya di Park Avenue, New York sekitar jam 10.00 pagi. Dia dipercayai meninggal bermotifkan bunuh diri setelah mayatnya ditemui tergantung di rumahnya.

Dalam perkembangan lain, Spade dikatakan sempat meninggalkan sekeping nota sebelum bertindak menggantung diri. Walaubagaimana pun, sehingga kini, belum ada pihak yang boleh menjelaskan dengan lebih terperinci apakah isi kandungan nota yang ditinggalkan Spade, sekiranya ia benar-benar wujud.

Kemalangan jiwa itu bukanlah sesuatu yang mengejutkan bagi adiknya, kerana menurutnya Kate sejak tiga hingga empat tahun yang lalu dikatakan mengalami tekanan jiwa sehingga terpaksa menenangkan dirinya dengan mengambil alkohol.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hairul Azreen Menangis Beberapa Kali Kerana Filem Paskal

Suatu ketika dahulu, pelakon Hairul Azreen pernah menggelarkan dirinya sebagai Captain Hairul selepas menjuarai rancangan realiti Fear Factor bersama rakannya, Gambit Saifullah.

Sejak daripada itu, suami kepada Hanis Zalikha ini sering kali terlibat dengan filem aksi. Namun ianya bukanlah sesuatu yang menghairankan kerana Hairul terlebih dahulu mencipta nama menjadi pelakon lagak ngeri dan pernah bergelar atlet seni mempertahankan diri.

Kini, Hairul dikatakan sudah habis menjalani penggambaran filem aksi, Paskal yang akan ditayangkan tidak lama lagi. Namun begitu, di sebalik penggambaran tersebut, Hairul mendedahkan dia beberapa kali menangis ketika menjalani penggambaran filem itu. Ini kerana dia terpaksa menahan sakit disebabkan tulang jari kanannya telah patah.

“Saya tak pernah jalani penggambaran sampai berlaku kecederaan seteruk ini. Kejadian itu berlaku ketika saya melakukan latihan sendiri. Sebab nak menjiwai watak askar itu. Saya berlakon dalam keadaan sakit. Banyak kali juga saya menangis”

Tambahnya juga, dia hampir berputus asa untuk meneruskan penggambaran filem tersebut namun memikirkan ianya satu peluang yang besar buatnya,dia tetap meneruskan ‘perjuangannya’

“Ada ketika itu, saya rasa sampai dah tak boleh nak teruskan. Tapi bila fikir balik, ini satu benda yang besar. Lagipun saya dapat berlakon dengan pelakon Hollywood iaitu Tiger chen. Satu permulaan yang baik untuk saya. Malah, saya rasa bangga jari patah. Alhamdulillah, dengan izin tuhan dapat saya selesaikan penggambaran,”

Untuk anda yang tidak tahu, filem Paskal adalah mengenai Pasukan Khas Laut (Paskal), Tentera Laut Diraja Malaysia (TLDM) yang diarahkan oleh Adrian Tan dan menampilkan pelakon seperti Ammar Alfian, Henley Hii, Taufiq Hanafi, Gambit Saifullah, Hafizul Kamal, Theebaan G dan Jasmine Suraya Chin. Sebelum Paskal, Hairul juga dikhabarkan terlibat dalam filem aksi mengenai pasukan Bomba, Qhaliq yang akan ditayangkan pada Aidilfitri ini. Tahniah Hairul!


Viu Umumkan Original Series Indonesia Terbaru, ‘SUNSHINE’

Viu umumkan penayangan perdana Original Series Indonesia terbaru, SUNSHINE, siri drama romantis tentang pilihan yang kita lakukan dalam hidup yang mengarahkan pada cinta sejati. Dengan cerita yang akan dinikmati oleh penonton kalangan milenial Indonesia, siri drama ini dibintangi oleh aktor dan aktres ternama Indonesia dan dapat ditonton serta  mulai 4 Jun 2018.

“Viu boleh dinikmati oleh jutaan pemirsa Indonesia dan Malaysia ketika mereka mencari video hiburan. Kami berterima kasih kepada Viuers atas kesetiaan mereka dan kami terus berkomitmen untuk menyediakan program tempatan yang berkualiti tinggi kepada penonton kami yang terus bertambah” ungkap Myra Suraryo, Senior Vice President Marketing dari Viu Indonesia.

“Kami sangat berkeinginan untuk mentransformasi dan mengembangkan ekosistem konten Indonesia dengan memelihara dan memberikan kesempatan kepada bakat tempatan yang sangat kreatif untuk membawa cerita mereka kepada generasi muda Indonesia dengan kualiti produksi yang menyaingi konten antarabangsa. Hal ini telah disaksikan melalui tayangan hits Viu Originals seperti Switch, The Publicist, dan Kenapa Harus Bule? yang telah menghibur jutaan penonton.”

SUNSHINE adalah sebuah drama romantis karya Alyandra Pandjipoera, yang bercerita tentang Langit (Dion Wiyoko), seorang eksekutif di agensi periklanan, dan pertemuan romantis masa lalunya dengan empat wanita menakjubkan: Matahari (Laura Basuki), Bumi (Sheila Dara), Bintang (Rianti Cartwright), dan Bulan (Jill Gladys ). Salah satu wanita ini menjadi cinta sejati Langit.

Dion Wiyoko, aktor dan pemegang watak Langit ketika diminta meberi komen tentang siri ini berkata,

“SUNSHINE ini berbeza dari filem mahupun siri di mana saya pernah terlibat.
 Watak saya dikaitkan dengan empat karakter wanita yang berbeza pada tahap yang berbeza dalam hidupnya dan dia memperlakukan mereka masing-masing dengan pendekatan yang berbeza secara emosional. Ini membuat SUNSHINE sangat menarik.”

Ditaja oleh Wardah dan TEBS, Viu Original Series SUNSHINE terdiri dari 13 episod dan tersedia secara eksklusif di aplikasi dan laman sesawang Viu. SUNSHINE akan ditayangkan secara perdana pada 31 Mei 2018 dan akan diikuti oleh episod terbaru setiap minggunya pada hari Rabu & Kamis.

Untuk informasi lebih lanjut mengenai SUNSHINE dapat dilihat di www.viu.com, dan Sosial Media Viu Indonesia, Facebook, Twitter, Instagram, YouTube, dan www.dramabanget.com.


Wreck-It Ralph 2 Tampilkan 15 Puteri Disney Sebagai ‘Cameo’

Rasanya untuk tahun 2018 adalah tahun dimana kebanyakan filem ‘membalas dendam’ dengan menghasilkan filem kesinambungan mereka terdahulu. Malah kami di murai.my turut merumuskan filem yang ditayangkan pada bulan Mei terdiri daripada filem-filem yang hebat.

Selain filem animasi Incredibles 2 yang akan menemui penonton pada Aidilfitri kelak, peminat turut hangat memperkatakan mengenai Wreck-It Ralph 2. Selain dari teruja untuk melihat kesinambungannya, Wreck-It Ralph 2 telah pun memuatnaik teaser filem ini dimana kelihatan pelbagai watak cameo dari Disney di dalam filem ini!

Seperti sebuah cross-over, anda bakal menyaksikan kehadiran 15 puteri Disney iaitu Belle, Tiana, Aurora, Cinderella, Mulan, Anna, Rapunzel, Ariel, Pocahontas, Jasmine, Snow White dan ramai lagi! Bukan itu sahaja, bintang Star Wars dan Iron Man turut kelihatan.

Kami tidak pasti bilakah tarikh tayangan sebenar filem ini. Namun dalam pasaran antarabangsa, filem animasi ini dijangka ditayangkan pada 21 November 2018. Terdahulu filem ini telah ditayangkan pada 2012 dan kini setelah hampir 7 tahun ianya telah kembali. Ada yang teruja?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nota Terakhir Didedahkan! Kate Spade Bunuh Diri Kerana Masalah Ini?

Pereka terkenal Hollywood, Kate Spade, memutuskan untuk mengakhiri hidupnya lebih cepat. Kate Spade ditemui maut gantung diri di kediamannya di Manhattan, Amerika Syarikat, Selasa (5/6/2018).

Sebelum bunuh diri, Kate Spade sempat meninggalkan sepucuk surat yang ditujukan kepada buah hatinya, Frances Beatrix Spade. Dalam surat kematiannya, wanita berusia 55 tahun itu mengungkapkan rasa cintanya kepada Beatrix.

“Bea, aku selalu mencintaimu. Ini bukan salahmu. Tanya Ayah!” tulis Kate Spade seperti dilaporkan dari AS TMZ, Rabu (6/6/2018).

Tulisan itu bukan setakat menjadi pesanan terakhir Kate Spade. Dari surat itu juga, kuat membuktikan alasan Kate mengakhiri hidupnya dengan cara tragis.

Seorang anggota polis yang menangani kes kematian Kate Spade berkata kepada PageSix. Khabarnya, Kate Spade tak tahan dengan masalah rumah tangganya bersama Andy Spade.

Andy Spade sendiri berada dalam rumah yang sama ketika Kate Spade bunuh diri. Cuma Andy sedang berada dalam ruangan lain. Sementara jasad Kate telah ditemukan oleh pembantu rumah mereka.


Zizan Beri Petunjuk Bakal Berkahwin Dengan Mira Filzah?

Sejak kebelakangan ini, pelakon dan pelawak Zizan Razak sering kali dikaitkan bercinta dengan seorang pelakon wanita popular. Enggan memberi penjelasan lanjut mengenai hubungannya itu, Zizan hanya memberitahu sehingga kini masih belum mempunyai teman istimewa.

Ketika ramai peminat bertanya bilakah selebriti kesayangan mereka ini akan berkahwin, Zizan akhirnya membuka mulut dengan memberitahu akan berkahwin pada tahun hadapan. Malah dia juga mahu memastikan segala persiapan dilakukan dengan teliti kerana ianya berkaitan jodohnya sehingga ke akhir hayat.

“Sebut soal kahwin, saya memang berniat untuk berkahwin dalam tempoh terdekat, bukan tahun ini mungkin tahun hadapan. Segalanya masih dalam perancangan. Saya tak mahulah nak kahwin sekadar nak kahwin, tetapi saya mahu hidup bahagia. Jadi, saya harus pilih yang terbaik”

Ketika ditanya siapakah calon isterinya itu, Zizan mengaku sudah mempunyai calon malah peminat turut mengenali calon isterinya itu. Berdasarkan bayangan yang diberi rata-rata peminat menjangkakan gerangan yang disebut adalah Mira Filzah.

“Sudah tentu dia perempuan. Buat masa ini lebih baik saya rahsiakan, kami masih dalam proses berkenalan. Saya tahu anda pun sudah tahu cuma saya takkan sebut. Dia perlu sesuai dengan hidup saya dan memahami satu sama lain, bukan sekadar tidur bangun bersama”

Adakah benar wanita tersebut Mira? Apa pun sama-sama kita doakan yang terbaik untuk Zizan dan semoga mendapat calon isteri yang baik untuknya.


Wak Doyok Dianggap ‘Lalang’ Kerana Warna Baju Melayu!

Terdahulu, ikon fesyen Wak Doyok teruk dikecam kerana dianggap lalang sejurus kemenangan parti Pakatan Harapan pada Pilihanraya Umum ke-14. Dipercayai, Wak sebelum ini merupakan penyokong parti pembangkang dan kononnya beralih setelah Pakatan Harapan menang dalam pilihanraya kali ini.

Namun begitu, terbaru Wak sekali lagi dikecam netizen gara-gara memperagakan baju melayu koleksinya yang warnanya seperti Pakatan Harapan. Malah ada yang menganggap baju melayu Wak bertemakan ‘Lompat Parti’

Membalas dakwaan berkenaan, Wak menganggap netizen seperti belum ‘move on’ dan turut memberitahu meskipun dikecam baju melayu nya itu sudah terjual 100 ribu pasang. Walaupun begitu, Wak dilihat tetap membalas komen-komen berkenaan walaupun ianya berunsur kecaman.

Mungkin itu salah satu cara pemasarannya? Kita tidak tahu, apa pun koleksi baju melayu Wak kelihatan begitu elegan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cara Jimat Nak Beraya Ala-ala Neelofa di Koh Samui

Di hujung bulan Ramadan ini pasti ramai yang mencari-cari pakaian beraya istimewa untuk menyambut lebaran. Semestinya tiada yang mahu mengalah terutamanya dari segi gaya fesyen!

Bagi mereka yang rajin ikuti perjalanan fesyen ikon hijabista Malaysia (dan juga sedunia!) Noor Neelofa Mohd Noor, pasti ramai yang fefeeling melihat iklan Naelofaraya yang baru dilancarkan sempena menyambut lebaran tahun ini.

Biarpun kami semua bukanlah jutawan seperti Neelofa, tidak bermakna kita tidak mampu bergaya ala Lofa di pagi raya diiringi lagu Delicate nyanyian Taylor Swift. Cuponation Malaysia tampil disini untuk berkongsi sedikit tips untuk bergaya seakan model Naelofaraya di Koh Samui, tanpa mengeluarkan beban belanja melampau! Mari kita lihat bersama!

Pasti semua sedia maklum bahawa iklan Naelofaraya 2018 dirakam di hotel mewah Ritz Carlton Koh Samui kan?

Mungkin di pagi raya pertama tak diizinkan ke pulau berlibur tetapi anda dan keluarga boleh merancang percutian selepas berjaya menziarah kaum keluarga sempena Syawal.

Rajinlah semak laman pakej penerbangan dan hotel berpatutan seperti Traveloka. Tambahan sekarang Traveloka Malaysia bersama Chubb menawarkan pelan insurans penerbangan untuk keselamatan seisi keluarga. Mana tahu, jumpa pakej percutian di hotel mewah di Koh Samui, dapat feeling seperti Neelofa di pagi raya!

Jika tidak dapat ke luar negara, jangan diabaikan pulau-pulau dan pantai-pantai di tanahair sendiri. Alang-alang balik kampung sempena lebaran ini, bolehlah singgah di pantai berdekatan kampung anda dan lakukan ‘photoshoot’ sempena raya. Kelas kan?

Neelofa sememangnya seorang trendsetter. Siapa lagi yang berani mengenakan turban sebesar alam ala haute couture. Bagi si trendsetter, baju raya tidak terhad kepada baju kurung, kebaya dan kaftan.

Malah kita lihat sendiri dalam iklan Naelofaraya pemakaian gaun labuh vintage bercorak polka dots pilihan Neelofa dipadankan sama selendang rona neutral. Beliau masih berjaya kelihatan classy dan anggun dengan pemilihan busana tersebut. Anda boleh cuba mencari gaun yang sama di butik vintage seperti yang terdapat di Amcorp Mall.

Neelofa bukanlah seorang yang mengabaikan pereka fesyen tempatan kerana jelas beliau menggemari rekaan fesyen busana tradisional terkenal seperti Syomirizwa Gupta dan AfiqM hingga digayakan dalam iklan Naelofaraya 2018 ini. Memang tak dinafikan rekaan busana ini memang cantik. Namun realitinya, tidak semua daripada kita mampu membeli, tambahan apabila mengambil kira kos perbelanjaan raya yang lain.

Sekiranya anda teringin sangat memakai busana pereka fesyen tempatan, cubalah berkunjung ke laman online shopping seperti Fashion Valet dan Zalora. Dengan aplikasi kod tertentu, anda boleh mendapatkan diskaun tambahan untuk pembelian! Sekiranya anda berdaftar untuk updates daripada kedai tertentu, anda juga boleh mendapatkan diskaun untuk belian kali pertama.


Eyka Farhana Jawab Dakwaan Ke Kelab Malam Pada Bulan Ramadan

Suatu ketika dahulu, pelakon ini pernah terpalit dengan penularan sebuah gambar lucah yang dikatakan miripnya. Namun buat Wan Atiqa Farhana Wan Sarmizi atau lebih dikenali sebagai Eyka Farhana menafikan dakwaan tersebut dan ianya telah disunting bagi menyerupainya.

Terbaru, pelakon ini dihujani persoalan dari peminat yang mendakwa dia telah berhibur di sebuah kelab malam pada bulan Ramadan selepas memuat naik sebuah gambar di Instagram nya beberapa hari lalu. Malah status di Instagram nya juga memperlihatkan kononnya dia sememangnya berhibur di tempat itu.

Enggan membiarkan peminat terus menimbulkan spekulasi, Eyka menjelaskan bahawa gambar dirakam ketika menjalani penggambaran sebuah drama berjudul Banteras. Tambahnya juga itu hanyalah lokasi bagi sebuah babak drama dan ianya juga sekadar ‘mock up’ bukanlah kelab malam seperti yang didakwa peminat.

“Saya tidak pergi kelab malam pada bulan Ramadan, saya tidak seteruk itu. Ia hanya penggambaran sebuah drama, ada babak berhibur di kelab malam. Namun pihak produksi pun tidak ke kelab malam sebenar, mereka hanya buat mock up set seperti dalam sebuah kelab sahaja”

Susah juga jika peminat ‘terus’ menyerang tanpa usul periksa. Bila penjelasan sudah dibuat, pasti yang menuduhnya juga akan berasa malu bukan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Jurassic World: Fallen Kingdom Buat Penonton Sedih!

Seperti yang kami ungkapkan sebelum ini dimana tahun 2018 banyak sambungan filem hebat ditayangkan termasuklah bagi Jurassic World. Jika sebelum ini anda sudah menonton Jurassic World pada 2015 dimana ianya telah mencatat sebagai filem kelima yang mencatat kutipan paling banyak dalam sejarah dan yang kedua tertinggi bagi tahun 2015.

Jika dibandingkan antara kedua-dua filem Jurassic World ini, kami agak sedikit kecewa dengan Fallen Kingdom kerana jalan ceritanya tidaklah begitu kuat seperti filemnya terdahulu. Malah melihatkan pada keseluruhannya, aksinya seperti kurang berbisa. Namun pujian harus diberi kepada Chris Pratt kerana menguatkan watak utamanya dan aksi dan lagaknya masih lagi bersahaja seperti yang kita boleh lihat dalam Guardians of The Galaxy.

Spoiler Alert! Izinkan kami menceritakan sedikit sedutan filem ini dimana menjadikannya anda harus menonton Fallen Kingdom. Terdapat satu babak dimana kebanyakan dinasour di Isla Nublar akhirnya mati kerana letusan gunung berapi di kepulauan itu. Perasaan sedih mula timbul apabila dinasour itu tidak dapat diselamatkan dan kedengaran bunyi daripada binatang-binatang ini yang menggambarkan perasaan sedih dan terseksa.

Bercakap mengenai penataan bunyi dan kesannya, sesuatu yang tidak patut anda lepaskan! Nasihat kami cuba tonton filem ini di pawagam yang mempunyai ATMOS mahupun 4D, pastinya tidak menghampakan!

Jurassic Park kini sudah hancur sepenuhnya namun masih terdapat banyak dinasour yang menghuni kepulauan tersebut. Mahu menjadikan spesis ini tidak terancam, Claire Dearing (Bryce Dallas Howard) mengambil keputusan menubuhkan sebuah organisasi dan memujuk Owen Grady (Chris Pratt) sertai misi menyelamat.

Namun begitu, ketika dalam usaha menyelamat terdapat pula kejutan dan ancaman yang diterima sehingga menyebabkan misi tersebut gagaL. Dengan kepakaran masing-masing mereka cuba untuk mengagalkan konspirasi tersebut dan turut menemui satu lagi spesis baru dinasour yang berbahaya dan boleh mengancam manusia. Untuk ketahui apakah spesis yang dimaksudkan, anda harus menonton filem ini di pawagam berhampiran!


Fasha Sandha Dedahkan Sikap Sebenar Fazura Yang Ramai Tidak Tahu!

Umum mengetahui bahawa persengketaan di antara dua selebriti iaitu Fasha Sandha dan Nora Danish akhirnya ditamatkan apabila kedua-duanya mengambil keputusan untuk berbaik mengenangkan anak-anak mereka adalah bersaudara. Namun begitu, terbaru Fasha dikatakan telah memuat naik satu suntingan whatsapp di Instagram nya mendedahkan pula sikap sebenar Fazura.

Pelakon cantik ini mendedahkan bahawa setiap kali menjelang Syawal, Fazura pasti tidak akan pernah terlepas daripada menghadiahkannya baru raya.

Tujuannya memuat naik suntingan berkenaan adalah kerana berasa terharu dengan pemberian ikhlas daripada Fazura.

Tambah Fasha, meskipun Fazura kini semakin popular dan turut bergelar isteri kepada Fattah Amin, namun ‘tradisi’ pelakon Gol dan Gincu itu sentiasa diamalkan dan seorang yang pemurah sejak mereka berkenalan ketika Fazura masih berumur 18 tahun.

Boleh dikatakan setiap tahun Fazura akan menghantar baju raya padanya sejak dia bergelar ibu tunggal. Ramai yang terharu dengan keikhlasan Fazura apatah lagi pemberiannya itu melambangkan persahabatan yang baik diantara mereka. Semoga terus dimurahkan rezeki buat Fasha dan Fazura!


Bertuahnya! Kylie Jenner Hadiahkan Beg LV Kepada Peminat

Kehidupan salah seorang The Kardashians, Kylie Jenner tidak dinafikan begitu mewah. Malah boleh dikatakan kesemua mereka hidup serba mewah sehinggakan segalanya adalah jenama yang terkenal.

Terbaru, selebriti ini telah menghadiahkan sebuah beg sandang jenama mewah, Louis Vuitton (LV) kepada salah seorang peminat setianya. Johhny Cyrus yang juga terkenal di Instagram merupakan peminat setia Kylie serta turut mempunyai tatu simbol gincu di lengannya yang menunjukkan gincu jenama Kylie

Bagi Johnny, ternyata ianya sesuatu yang berbaloi! Percaya atau tidak, dia sanggup datang dari Milwaukee, Amerika Syarikat ke San Franscisco semata-mata untuk menghadiri pembukaan butik kosmetik Kylie Cosmetics.

Malah perjalannya juga begitu jauh kerana dia telah memandu dari Milwaukee mengambil masa 32 jam untuk ke San Franscisco. Bertuahnya!


“Saya Selesa Dengan Dia”- Mira Filzah Jawab Isu Hubungan Dengan Zizan

Sebelum ini, kami pernah menyiarkan kisah dimana Zizan Razak mengumumkan dia sudah bersedia untuk berkahwin pada tahun hadapan dan memberi petunjuk bahawa calon isterinya itu adalah seseorang yang begitu dekat dengan peminat. Rata-rata netizen mengandaikan wanita tersebut adalah Mira Filzah.

Menjelaskan lebih lanjut mengenai hubungannya dengan pelawak itu, Mira menyifatkan hubungan mereka masih baik. Tambahnya juga, dia mengaku bahawa Zizan adalah kawan lelaki yang paling rapat dengannya.

“Berkawanlah… Masih berkawan sampai sekarang dan saya selesa dengan dia”

Ketika ditanya adakah ciri-ciri yang terdapat pada Zizan melengkapi kehendak Mira sebagai calon suaminya kelak, pengacara itu lebih selesa menjawab tiada sebarang ciri yang ditetapkan. Namun begitu menurut Mira, dia begitu senang bergaul dengan Zizan.

“Tidak ada ciri-ciri spesifik kenapa kami masih berkawan cuma apa yang boleh saya katakan saya senang nak bergaul dengan dia,”

Apa pun, jika benar mereka ditakdirkan untuk dijodohkan bersama, kita doakan yang terbaik dan semoga dipermudahkan segalanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gambar Mesra Bukti Gigi Hadid & Zayn Malik Sudah Berbaik?

Terdahulu, media antarabangsa heboh mendedahkan kisah percintaan antara Gigi Hadid dan Zayn Malik sudah berakhir selepas dua tahun bercinta.

Namun begitu, terbaru belum sampai tiga bulan berpisah, mereka dikatakan sudah berbaik. Buktinya, model popular itu telah memuat naik gambar mesra bersama bekas teman lelakinya itu menerusi Insta Stories di laman Instagram miliknya baru-baru ini. Terdahulu, Zayn pernah mengungkap bahawa Gigi begitu istimewa di hatinya meskipun sudah berpisah.

“Saya dan Gigi mempunyai satu hubungan yang sangat bermakna. Saya cukup menghormati Gigi sebagai seorang wanita dan rakan. Saya sangat bersyukur mempunyai peminat yang sangat menghormati keputusan yang dibuat kami berdua,”

Meskipun tidak menunjukkan gambar Zayn, namun berdasarkan gambar yang terlihat Gigi bersandar di pangkuan seorang lelaki berambut perang yang sedang memegang ipad, peminat sudah menjangkakan itu adalah Zayn. Bukan itu sahaja, sebelum ini terdapat gambar mereka sedang berkucupan di tepi jalan sebulan selepas mengumumkan berita perpisahan.


Disoal Jika Mati Sebagai Lelaki Atau Wanita, Ini Jawapan Dinda Syarif!

Sejak kebelakangan ini nama Dinda Syarif  mencuri perhatian umum di Indonesia dengan statusnya sebagai seorang transgender. Namun melihat penampilan dan wajahnya, ramai juga yang menyangkakan Dinda adalah wanita tulen.

Walaubagaimanapun Dinda Syarif tidak pernah menafikan kenyataan bahawa dirinya dilahirkan sebagai seorang lelaki. Baru-baru ini Dinda secara terang-terangan memperlihatkan gambar transformasi dirinya dari lelaki menjadi perempuan.

“Puberty, transisi hormon dari lelaki ke perempuan. Dan aku lulus Sekolah Menengah umur 16 tahun. Setelah lulus SMA, aku panjangkan rambut. Selepas zaman itu tidak ada fotonya, hilang kerana facebook kena hack,” cerita Dinda Syarif di Instagram peribadinya.

Di sisi lain, walaupun fiziknya kini sudah berubah keseluruhan menjadi perempuan, Dinda Syarif ternyata tidak melupakan fitrahnya sebagai laki-laki.

Ramai yang tertanya-tanya bagaimana Dinda menjalankan kewajibannya beribadah sebagai muslim.

Dinda ternyata tetap menjalankan ibadahnya seperti seorang lelaki yakni dengan mengenakan sarung bukan telekung.

“Ibadah tetap pakai kain sarung, kan fitrah aku lelaki, dan maaf masalah ibadah tidak pernah aku war-war kan, kerana nanti jadi riak . Terima kasih” jawabnya.

Selain soal ibadah, Dinda Syarif juga mendapat pertanyaan yang mengejutkan terkait dirinya yang kini sudah jadi ‘perempuan’.

“Seandainya hari ini juga Tuhan ambil nyawa kakak, dalam keadaan apa saat menghadap-Nya, sebagai fitrah lelaki atau wanita?” tanya @anda_ope.

“Tentu sekali lelaki kerana walau bagaimana pun saya tau fitrah saya adalah lelaki, walau fizikal saya perempuan, menghadap ke Tuhan tetap sesuai dengan fitra ku iaitu lelaki. Terima kasih,” katanya.

Menjadi seorang transgender tidak menghalang Dinda Syarif untuk mencapai kejayaan. Pada 2016 lalu, Dinda Syarif sempat menjadi finalis Miss Waria.

Akhir Februari 2018 yang lalu, Dinda terbang ke Thailand untuk mengikuti pertandingan kecantikan Miss International Queen 2018. Meski tak muncul sebagai pemenang, Dinda Syarif berjaya membawa pulang penghargaan untuk kategori kostum nasional terbaik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharifah Sakinah Jadi Bibik Untuk Kempen ‘Snickers Memahami’

SNICKERS Malaysia meneruskan usaha menggalakkan perasaan belas kasihan dan saling memahami di kalangan rakyat Malaysia melalui kempen ‘SNICKERS Memahami’ yang ke-2 pada Ramadan kali ini.

Tahun ini, kempen tersebut menyaksikan penerbitan sebuah filem pendek SNICKERS, The Shift Switch di saluran YouTube rasminya. Video tersebut telah mendapat lebih 1,500,000 tontonan di saluran Youtube SNICKERS Malaysia dan laman rasmi Facebooknya.

Video penuh emosi yang telah menarik perhatian rakyat Malaysia ini turut memberi inspirasi kepada orang ramai untuk bertukar syif dengan rakan-rakan sekerja dan rakan-rakan beragama Islam untuk membolehkan mereka menikmati Iftar yang bermakna pada tahun ini.

Antara personaliti yang menyertai kempen ini termasuklah Sharifah Sakinah, pelakon TV popular tempatan yang mengambil alih syif pembantu rumahnya, DJ Phei Yong dan DJ Dina Nadzir, personaliti radio dari MY dan ERA yang menunjukkan sokongan dengan mengambil alih syif malam penghebah-penghebah radio beragama Islam yang lain.

“Kempen ini telah membolehkan saya mencipta kelainan dalam kehidupan orang lain pada bulan Ramadan yang mulia ini dengan membuat satu kebaikan yang kecil sahaja namun sangat bermakna,” kata Sharifah, yang menunjukkan penghargaan kepada pembantu rumahnya yang mempunyai tempat yang istimewa di dalam hati keluarga beliau.

Turut berkongsi sentimen yang sama, DJ Phei Yong berharap supaya rakyat Malaysia akan terus menjadi pemangkin dalam mempromosikan semangat bersatu hati di bulan Ramadan ini.

“Kempen ini adalah cara yang sangat menarik untuk menggalakkan toleransi dan sikap hormat-menghormati di kalangan rakyat Malaysia yang mempunyai pelbagai latar belakang budaya dan agama,” tambah beliau.

Kempen ‘SNICKERS Memahami’ telah dilancarkan pada tahun 2017 dengan matlamat untuk mempromosikan empati dan toleransi semasa bulan Ramadan.

Pada tahun ini, dalam usaha untuk menyampaikan mesej yang bermakna kepada rakyat Malaysia, kempen ini dimulakan dengan menampilkan kisah pendek yang mengisahkan beberapa rakyat Malaysia yang menawarkan untuk bertukar syif dengan rakan-rakan sekerja yang beragama Islam untuk membolehkan mereka menikmati Iftar yang bermakna bersama orang yang tersayang di bulan Ramadan ini.

Untuk maklumat lanjut mengenai SNICKERS dan kempen SNICKERS Memahami:
Laman Facebook rasmi : Snickers Malaysia Facebook page
Saluran Youtube rasmi : Snickers Malaysia YouTube
Hashtag Rasmi : #SnickersMemahami #ShiftSwitch


The Pussycat Dolls Dibubarkan & Tidak Akan Kembali Lagi Selamanya!

Awal tahun lepas, pengasas The Pussycat Dolls (PCD) iaitu Robin Antin mengesahkan bahawa kumpulan pop tersebut bakal bersatu (reunion) semula dan akan mengeluarkan album baru.

Robin juga turut membuka akaun Instagram baharu untuk kumpulan tersebut dan mendapat persetujuan daripada kesemua ahli-ahli asal PCD, termasuk Nicole Scherzinger.

Bagaimanapun, keterujaan peminat PCD tidak kekal lama. Robin memuat naik kemaskini di Instagram dan mengumumkan bahawa PCD akan kembali, tetapi dengan wajah-wajah baharu. Lebih memburukkan keadaan, kumpulan tersebut tidak akan dikenali sebagai The Pussycat Dolls sebaliknya Next Generation.

Mengikut telahan peminat, penyanyi Pia Mia bakal diangkat menjadi vokalis utama, memandangkan gambarnya telah diguna untuk mengumumkan projek berkenaan.

Menurut sumber, Robin menubuhkan kumpulan baharu kerana dia enggan membayar ahli-ahli PCD yang lama jika mereka kembali bersama sebagai sebuah kumpulan. Cara mudah, Robin menubuhkan kumpulan baharu.

murai.my mendoakan agar PCD mampu membuat keputusan yang baik serta berfikir panjang tentang keputusan yang dibuat. Berikut adalah reaksi peminat-peminat PCD mengenai isu yang berbangkit.

@MIKEYMINDEN #robinantin if y’all think this is gonna work, you are playing yourselves. The Pussycat Dolls will ALWAYS be Ashley, Nicole, Carmit, Jessica, Kimberly and Melody. Pay them what they deserve and do this RIGHT. Or else keep that shit. pic.twitter.com/eokAFkq9YG

— Martinos Poullis (@cypriotpcdfan) May 19, 2018

If this is for the recording group then you can officially give up. We want the REUNION with the former dolls and if Nicole is not interested then do it with the ORIGINAL ONES.

People love them and would be amazing that they hear their voices @robinantinpcd pic.twitter.com/F0yKPxg9fp

Sumber : Instagram Robin Antin dan Twitter

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Britney Spears Bakal Keluarkan Muzik Baru – Apple Pie?

Sejak awal tahun ini, Britney Spears – princess of pop telah memberi teaser buat peminat-peminatnya yang muzik baru daripada beliau akan dikeluarkan pada tahun ini.

Britney sering kali dilihat memuat naik foto di Instagram dan akan menggunakan emoji buah epal, walaupun post tersebut tidak ada kena mengena dengan buah epal langsung!

Ini membuatkan Britney Army percaya semua ini adalah seperti hint yang menunjukkan Britney sedang di dalam proses mengeluarkan lagu baru, dan kemungkinan tajuknya berjudul Apple Pie.

Baru-baru ini Britney memuat nak foto terbaru di Instagram dengan kapsyen yang menguatkan lagi spekulasi album baru akan muncul bila-bila masa sahaja.

“It’s been way too long since I’ve seen these boys! Had an amazing time on set ??????”

Album terakhir daripada penyanyi yang popular dengan lagu Toxic ini adalah pada tahun 2016, Glory. Dan rata-rata peminat mengatakan album tersebut adalah salah satu album terbaik dari Britney. murai.my tak sabar dan teruja untuk mendengar muzik baru pemenang anugerah Grammy ini kerana dikatakan ia akan menampilkan sesuatu yang berbeza kali ini, JOM KITA NANTIKAN!


Gara-Gara Mulut Puaka, Noorkhiriah Dimaki Hamun Dengan Peminat!

Drama bersiri ‘Nur’ mencetus fenomena baru apabila drama ini menjadi trending dan ramai netizen menunjukkan perasaan geram serta sakit hati dengan watak Aishah yang dilakonkan oleh Noorkhiriah Ahmad Shafie atau lebih dikenali  Khiriah.

Drama bersiri 19 episod ini yang disiarkan sepanjang bulan Ramadhan ini dikatakan telah mendapat 9 juta tontonan di kaca TV dan menjadi trending nombor satu di Twitter dan juga 1.9 juta tontonan digital.

Disebalik lakonan Khiriah yang menjadi dengan watak antagonis, ada peminat yang menghantar mesej kepada Khiriah  melalui Instagram dan memberi maklumbalas yang mereka berasa geram serta sakit hati dengan lakonan Khiriah.

Namun pelakon serba boleh ini tidak terasa hati dan sedia memaafkan peminatnya yang terlanjur kata serta memaki hamun Khiriah gara-gara membawakan watak Aishah dan Noorkhiriah beranggapan karakter yang dilakonkan dengan baik.

Khiriah juga mengucapkan terima kasih kepada penonton yang sanggup menghantar komen-komen dan kritikan positif di media sosial. murai.my berharap agar Khiriah dapat membuat come back selepas ini dan dapat membawa watak-watak yang berlainan lagi selepas ini, in shaa Allah, aamiin!


Ibu bapa Perlu Mencontohi Pasangan Amyra Rosli Serta Amar Baharin

Sejak bergelar ibu kepada Aqeef Anaqi, terserlah sifat keibuan pelakon drama Nur iaitu Amyra Rosli. Terbaharu, Amyra memuat naik video pendek bersama anaknya tentang rutin wajib yang perlu dipenuhi sebelum menidurkan Anaqi.

A post shared by Madam Amyra (@aamyrarosli)

Apa yang dikongsikan oleh Amyra ini sebenarnya memberi impak yang bersar kepada peminatnya. Jelas sekali, walau sesibuk mana pun seorang ibu, tanggungjawab terhadap anak tidak pernah sesekali dilupakan iaitu dengan memberikan pendidikan agama asas sejak dari kecil lagi.

Penerapan asas agama pada Anaqi ibi boleh dilihat sejak mereka mendapat cahaya mata lagi. Waktu awal kehadiran Anaqi, pasangan ini tidak putus memdoakan yang baik-baik untuk anak mereka. Malah, pasangan ini walau sesibuk mana pun urusan mereka dengan kerjaya, tanggungjawab memberi kasih sayang pada anak disempurnakan dengan baik.

Sememangnya pasangan muda ini boleh dijadikan contoh yang baik untuk ibu bapa yang lain. murai.my mendoakan agar Anaqi dapat menjadi anak yang soleh dan jadi insan yang berguna suatu hari kelak, aamiin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dugaan Fathia Pada Bulan Ramadhan Di Negara Barat

Pelakon Nur Fathia Abdul Latiff memberitahu di Instagram beliau bahawa, dia bersama keluarganya terkandas di Jerman ketika dalam perjalanan menuju ke Switzerland.

Jelas beliau menerusi akaun Twitter peribadinya, dia sekeluarga sepatutnya mendarat di Switzerland, namun kerana cuaca yang kurang elok, pihak penerbangan mengambil keputusan mendarat di Jerman.

Bagaimanapun lebih malang lagi, dalam keadaan yang tidak dijangka itu, beg yang mengandungi barang peribadi mereka termasuk ubat bapanya tidak dapat dikesan.

Mengikut semakan murai.my, perjalanan menaiki bus dari Jerman ke Switzerland memakan masa hampir tujuh jam dan Fathia bersama keluarganya berlepas ke London empat hari lalu. murai.my mendoakan agar Fathia sekeluarga dipermudahkan segala urusan dan tabah dengan dugaan yang menimpa pada bulan Ramadhan.


Justin Bieber Akan Berlakon Filem Animasi Sempena Hari Kekasih?

Penyanyi remaja popular dengan lagu “What Do You Mean” dikatakan bakal mengeluarkan sebuah filem animasi, Cupid hasil kerjasama dengan Mythos Studios (yang diasaskan separuh oleh pengurusnya, Scooter Braun).

Justin Bieber akan memegang watak sebagai Cupid tersebut, yang sinonim dengan Hari Kekasih serta menjadi penerbit eksekutif.

A post shared by Justin Bieber (@justinbieber)

Justin juga memuat naik sebuah lakaran di Instaram yang kelihatan seperti dewa cinta dan sudah tentu mempunyai rambut sama seperti Bieber!

murai.my pasti ada beberapa plot bagaimana filem ini akan diceritakan: Cupid Biebs sangat suka membuat manusia jatuh cinta, tetapi dalam masa yang sama dia juga mempunyai minat menyanyi dan filem ini boleh menjadi sebuah filem muzikal.

Apa pendapat pembaca murai.my mengenai keputusan Justin ini? Adakah anda bersedia melihat Justin menjadi pelakon? Mari kita sama-sama nantikan.


[VIDEO] Datuk Seri Vida Dituduh Malukan Cik B Di Atas Pentas

Umum tahu akan Datuk Seri Vida (DSV) dan sikapnya yang begitu peramah dan periang. Malah baru-baru ini, ramai peminat usahawan kosmetik ini sanggup ‘turun padang’ bagi berjumpa sendiri dengan DSV di sebuah acara jualan terkemuka di ibu negara.

Malah pada acara itu, DSV tidak keseorangan kerana dia turut ditemani anak gadisnya yang mesra disapa sebagai Cik B.Selain daripada menjual produknya dan beramah mesra, DSV dan Cik B turut membuat persembahan lagu raya berjudul Lavida Raya.

Namun begitu, dalam perkembangan lain netizen menganggap tindakan DSV membawa anaknya itu berada di atas pentas persembahan tersebut seperti sesuatu yang ‘tidak perlu’.

Malah ada yang mengecam DSV seolah-olah cuba memalukan imej anaknya sendiri di atas pentas itu. Menerusi video yang tular di media sosial, kelihatan Cik B hanya berdiri disebelah ibunya yang asyik menyanyikan lagu nya sendiri.

Apa pendapat anda? Mungkin tindakan tersebut bagi DSV untuk menangkis sifat malu anaknya itu. Positif ya!


Aiman Hakim Disenarai Hitam Kerana Kenyataan di Instagram

Baru-baru ini tercetusnya perang dingin di media sosial melibatkan pelakon Aiman Hakim Ridza dan pengarah terkenal yang juga pengarah drama Nur, Shahrulezad Mohameddin. Semuanya kerana Aiman dikatakan telah membuat satu kenyataan di mana dia menganggap kebelakangan ini terdapat banyak skrip drama yang dihasilkan tidak berkualiti dan seperti ‘sampah’.

Malah, pelakon tinggi lampai ini juga membuat satu kenyataan berani dengan menganggap tidak kisah jika disenaraihitam kelak kerana kenyataannya itu.

Kenyataan itu telah menarik perhatian Shahrulezad di Facebooknya dimana dia begitu kecewa dengan Aiman kerana angkuh mengeluarkan kenyataan seumpama itu. Tambah pengarah terkenal itu, tidak semua skrip drama dianggap ‘sampah’ malah dia turut senaraikan beberapa nama penulis skrip yang berkaliber. Sejurus dengan kenyataan Aiman itu, Shahrulezad mengambil keputusan untuk senarai hitamkan namanya.

Tidak cukup dengan itu, Aiman memberi kenyataan balas di Insta story nya dengan mengajak pengarah itu bersemuka bagi membincangkan mengenai isu tersebut.Tambah Aiman, dia turut memberi contoh sebuah skrip yang dianggapnya sebagai ‘sampah’.

Kami di Hangat harap kedua-duanya dapat selesaikan isu tersebut dengan baik apatah lagi Aiman yang dilihat terlalu berani dan tidak kisah disenaraihitam kan namanya daripada sesebuah produksi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Astro Pun Tak Bincang Pasal Ni’- Neelofa Jawab Isu Keluar Dari MeleTop

Masakan pokok bergoyang kalau tiada anginnya kan? Ada desas-desus mendakwa pengacara MeleTOP, Neelofa bakal ditamatkan kontrak atau tidak lagi mengacarakan rancangan hiburan temubual tersebut untuk musim baru akan datang.

Menurut laporan dari Utusan Online, Spekulasi tersebut terjadi selepas ada yang tersalah faham memandangkan rakan pengacaranya, Nabil Ahmad pernah memuat naik gambar mengenai kontrak Meletup di Instagram.

Namun, Neelofa secara terbuka telah memaklumkan keadaan sebenar.

“Setakat ini belum keluar lagi daripada mulut saya mengenai hasrat untuk berhenti mengacara program Meletup. Malah, pihak Astro juga tidak ada berbincang dengan saya mengenai isu mahu menamatkan kontrak saya,” katanya.

Neelofa sendiri menasihati peminatnya supaya jangan bimbang kerana dia akan terus bersama MeleTop.

“Tak ada khabar angin daripada Astro untuk menamatkan kontrak saya, jadi janganlah risau saya masih bersama program itu,” katanya.

Neelofa turut menegaskan dia bahawa pelaksanaan kontrak bersama Meletup bersifat tahunan dan dia akan memperbaharui kontrak setiap akhir tahun.


Tajuk Filem Avengers 4 & Trailer Captain Marvel Diumumkan Minggu ini

Rasanya sudah ramai yang tidak sabar menanti untuk melihat kesinambungan filem Avengers: Infinity War meskipun baru sahaja ditayangkan pada penghujung April yang lalu.

Berita baik untuk anda, sekual terbaru Avengers yang akan menemui penonton pada tahun hadapan akan didedahkan tajuknya pada Rabu ini.

Terdahulu, ramai peminat membuat spekulasi sendiri mengenai tajuk filem yang meraih kutipan tertinggi dalam sejarah itu. Pengumuman itu akan kononnya bakal diumumkan menerusi sebuah expo perfileman antarabangsa yang akan diadakan di Barcelona.

Bukan itu sahaja, malah Marvel juga dikatakan akan memperlihatkan trailer pertama filem Captain Marvel yang juga akan ditayangkan pada tahun hadapan.

Namun begitu, menurut sumber peminat kemungkinan besar akan melihat trailer disebalik tabir filem ini. Adakah benar dakwaan tersebut atau kita bakal melihat trailer penuh filem ini? Sama-sama kita nantikan rabu ini!


[GAMBAR] Anak Gadis Shah Rukh Khan Yang Semakin Cantik

Sebelum ini Aryan Khan pernah tular kerana kekacakan wajah yang dimilikinya. Kini giliran adiknya pula, Suhana Khan mengungguli carta trending Bollywood kerana imejnya yang feminis dan cantik! Namun populariti mereka bukanlah sesuatu yang baru dan mengejutkan kerana tempias tersebut diperolehi daripada bapa mereka, Shah Rukh Khan.

Anak gadis Raja Bollywood ini kian meniti di bibir peminat apatah lagi turut digelarkan sebagai Ratu Instagram dengan memperlihatkan gambar-gambarnya yang semakin matang dan bijak dalam menggayakan pelbagai fesyen.

Malah dia juga sering kali dilihat menemani ibu mahupun bapanya di pelbagai acara termasuk yang terkini menghadiri sebuah parti di London.

Suhana yang kini berumur 18 tahun dikatakan sedang menamatkan pengajiannya di Ardingly College,Sussex.

Menurut sumber, Suhana mahu mengikut jejak langkah bapanya sebagai seorang pelakon. Namun begitu, menurut SRK, setiap anaknya harus menamatkan pengajian terlebih dahulu sebelum mahu mencapai impian mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aishah Beryukur Penantian 8 Tahun Akhirnya Dikabulkan

Siapa yang tak kenal dengan Aishah atau nama sebenarnya Wan Aishah binti Wan Ariffin? Memiliki kekuatan vokal yang mantap meletakkan Aishah berada dalam kelas tersendiri.

Setelah lebih 35 tahun berkecimpung dalam bidang seni, penyanyi yang berasal dari Kelantan ini akhirnya bakal melancarkan lagu single beliau yang tak lama lagi, diberi judul ‘Malar’.

Berita gembira ini telah dikongsi menerusi Instagram miliknya hari ini.  Aishah berkata, impiannya kini menjadi kenyataan, setelah hampir lapan tahun tanpa sebarang lagu baru.

Mendapat sentuhan komposer terkenal Malaysia, Hazami mencipta dan menulis lirik lagu ini. Lagu ini turut mendapat kerjasama dari Helen Yap untuk proses susunan muzik.

Aishah telah digelar “the legend” dalam program Gegar Vaganza kerana pengalaman dan usia beliau yang melangkaui penyanyi lain yang pernah menyertai program tersebut. Kemenangan Aishah sebagai juara memberikan semangat baharu buat beliau untuk terus memberikan persembahan terbaik untuk generasi lama yang merindui beliau dan generasi muda yang baru sahaja mengenali beliau.


Bintang Guardians Of The Galaxy Ini Sebenarnya Bekas Ahli Gusti WWE!

Drax The Destroyer di dalam Guardians Of The Galaxy memainkan watak adiwira yang hebat dan dalam masa yang sama cukup romantik dan kelakar! Drax yang dilakonkan oleh Dave Bautista ini sebenarnya pernah mempunyai porftolio yang hebat sebelum bergelar seorang pelakon.

Percaya atau tidak Dave sebelum ini adalah seorang bekas ahli gusti WWE yang aktif dari 1994 sehingga 2014.

Buat peminat setia sukan ini, kami percaya anda begitu mengenali individu yang bernama Batista yang terkenal dengan gayanya setiap kali perlawanan, Batista Bomb. Dalam siri WWE, dia juga pernah menjuarai perlawanan itu beberapa kali.

Dave juga baru aktif dalam dunia lakonan sekitar 2014 dimana Guardians of The Galaxy adalah filem pertamanya.

Sejak itu, dia diberi mandat untuk berlakon dalam beberapa filem terkenal termasuklah dalam filem James Bond: Spectre. Barangkali kerana dia begitu terkenal dalam WWE antara sebab mengapa dia dipilih berlakon dalam filem-filem yang berskala mega.


Safiey Illias Ditegur Tayang Video Separuh Bogel Di Bulan Ramadan

Amboi! Nampaknya jutawan kosmetik ini seperti nak menunjuk bahagian ‘aset’ mantap dia tu untuk tatapan orang ramai.

Siapa lah yang tak kenal dengan usahawan yang semakin mencipta nama dan dikenali ramai, Safiey Illias ni kan. Selain nama Sajat, Safiey bukan lah satu nama yang asing lagi dikalangan rakyat Malaysia.

Safiey terlihat lebih berani di media sosial, lihat sahaja video menggiurkan yang baru dimuat naik Safiey di akaun Instagramnya, bukan main seksi lagi. Safiey seperti sengaja mendedahkan bahagian punggung bagi membuktikan lentikkan punggungnya adalah semula jadi. Selamba jer kan?

Namun, keseksian Safiey ternyata ‘memakan diri’ apabila gambarnya ‘melentik’ sakan di Instagram mengundang kritikan netizen lagi-lagi ia berlaku di bulan Ramadan.

Safiey menjadi sebutan tidak lama dahulu kerana keputusannya untuk berhijrah daripada seorang maknyah untuk kembali ke pada fitrah. Malah, keputusannya itu disambut baik dan disokong penuh seluruh rakyat Malaysia hingga menjadi viral.

Namun, penghijrahannya tidak bertahan lama apabila kini Safiey mengakui dirinya telah kembali menjadi pondan dan telah penat untuk menjadi baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nabila Huda Mengamuk, Gelar Ibu Tiri Sebagai Pelacur?

Baru-baru ini penyanyi lagenda, Amy Search,60 mengumumkan bahawa isterinya, Norhasniza Hassan kini sedang hamil sebulan. Amy dan Norhasniza berkahwin pada 2003 dan mempunyai tiga cahaya mata iaitu Alexander Zulkarnain, 14, Sania Samara, 13, dan Qaqa At-Tameemi, 9 tahun.

Amy turut mempunyai dua lagi anak iaitu Nabila Huda, 34, hasil perkahwinan pertama bersama Faridah Fadzil dan Irisha Myra, 21 menerusi perkahwinan ketiganya dengan Roslisa Ahmad. Menerusi perkahwinan kedua dengan Noorliza Abdul Latiff mereka tidak dikurniakan cahaya mata.

Ketika semua umat Islam sedang sibuk membuat persiapan raya, timbul pula kontroversi melibatkan anak Amy Search yang juga pelakon, Nabila Huda apabila sejak semalam sehingga terbaru sebentar tadi, dia kelihatan seolah-olah mengamuk. Beberapa pendedahan telah dibuat Nabila di Instagram nya mengenai seseorang dipercayai salah seorang ibu tirinya.

Menerusi Insta story nya, Nabila mendedahkan bahawa individu tersebut adalah punca mengapa hubungan dia dan bapanya bermasalah. Selama ini pelakon berkenaan hanya mendiamkan diri kerana mengenangkan bapanya namun kini Nabila dikatakan sudah tidak boleh bersabar dan mengambil keputusan untuk menceritakan hal yang sebenar.

Tambah Nabila, dia pernah didera serta dihalau daripada rumah suatu ketika dahulu hanya kerana beberapa perkara yang baginya tidak masuk di akal.

Sehingga kini, tiada sebarang kenyataaan rasmi daripada kedua-dua belah pihak malah kenyataannya yang merujuk kepada ‘ibu’ juga tidak dapat dipastikan kerana Amy sendiri sudah berkahwin selama empat kali di mana ketiga-tiga perkahwinannya terdahulu berakhir dengan perceraian.


‘Kalau Tak Layak Jangan Tegur’- Fathia Latiff Meluat Dengan Netizen

Nama pelakon Fathia Latiff seolah-olah tidak dapat lari dengan kontroversi. Apa saja yang dilakukan oleh Fathia seperti ada yang tidak kena di mata netizen.

Sejak kebelakangan ini, Fathia dilihat lebih berhati-hati lebih-lebih lagi untuk memuat naik gambar dan status di media sosial. Boleh dikatakan kesilapan lalu banyak mengajar dirinya untuk menjadi lebih baik.

Dalam temubuatnya bersama Utusan Online, Fatiha akui kadangkala dia merasa meluat dengan sesetengah netizen yang agak biadab dan tak menjaga bahasa di ruang maya, Fathia sedar setiap orang ada cara tersendiri dalam berkata-kata.

“Cara hidup setiap dari kita semuanya berbeza-beza. Ada sesetengah orang, bila dengan kawan-kawan berbual kasar namun dia dianggap normal kerana mereka saling mengenali. Namun, ada juga orang yang tak dapat menerima cara begitu.

Sedar bahawa selama ini begitu ramai yang mengeji segala perlakuan dan pandangannya ketika berbicara, namun tidak seharusnya dia ditegur dengan cara yang kasar dan biadab.

“Terus terang saya tak boleh terima andai orang yang tak mengenali dengan dekat, kemudian mahu menegur dengan cara kasar dan biadap. Saya sendiri bukan jenis yang bercakap kasar dengan orang jadi ia adalah satu perbuatan yang tidak normal buat saya.

Fathia berkata cara sesetengah menegur sebenarnya mencerminkan diri mereka. Lagi-lagi jika individu itu gemar menggunakan kata-kata yang kasar, biadab dan tidak senonoh atas alasan mahu menegur.

“Kalau rasa diri tu baik dan betul, gunakanlah cara yang betul sebab dari satu sudut lain, ia mencerminkan siapa anda. Jika rasa diri tak layak menegur saya atau orang lain, lebih baik jangan tegurlah,”ujarnya.

Namun, timbul kekesalan di hatinya apabila dia cuba untuk berubah, masih ada segelintir netizen atau masyarakat yang mahu mengungkit kisah lama.

Fathia dalam kemas kini terbaru di laman sosialnya membuat peminat dan pengikut tertanya-tanya sama ada dia akan beraya di luar negara memandangkan dia dan keluarga kini bercuti di Switzerland.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Duit Persiapan Raya Anak Mana?’- Elly Mazlein Serang Bekas Suami

Jika bercakap pasal Elly Mazlein, sudah pasti salah satu isunya adalah mengenai nafkah anaknya yang dikatakan diabaikan oleh bekas suaminya yang juga pengarah, Azmi Hatta.

Isu nafkah anak bukanlah perkara baru kerana sejaka beberapa bulan yang lalu isu ini sudah berpanjangan malah kami pernah menulis mengenai isu tersebut. Terbaru, penyanyi itu masih lagi menuntut hak anaknya di ruangan instagram nya.

Menurut Elly atau lebih dikenali sebagai Kak Lina Pom Pom, bekas suaminya itu lebih mementingkan bayaran motor berbanding memberi nafkah anaknya. Tambahnya juga, memandangkan Syawal hampir menjelang tiba, nafkah anak seharusnya diutamakan kerana segala persiapan harus dibuat.

Namun kekecewaan jelas terpancar pada ibu tunggal ini kerana hampir setiap bulan perkara yang sama terjadi dan bekas suaminya itu juga telah menghadkan akses (block) Elly daripada mengikutinya di Instagram.

Kasihan juga kami dengan Elly kerana isu ini sudah berlanjutan untuk sekian lama apatah lagi hendak membuat persiapan raya. Apa pun kami mendoakan hubungan mereka kembali pulih mengenangkan anak-anak mereka seperti yang dilakukan Fasha Sandha dan Nora Danish